Naslovna/ODŽACI/Fitnes klub Victory zaslužan što će državno prvenstvo za decu biti održano u Odžacima\nFitnes klub Victory zaslužan što će državno prvenstvo za decu biti održano u Odžacima\nU Bačkom Brestovcu dvadesetak dece trenira fitnes akrobatiku, a neki od njih već su osvajali medalje na takmičenjima. Fitnes klub “Victory” zaslužan je što će ove godine Prvenstvo Srbije u fitnesu za mlađe kategorije biti održano u opštini Odžaci.\nTrener fitnes akrobatike i gimnastike Gorana Jovičić radi dve godine sa mladim sportistima i ističe da takmičare u fitnesu odlikuje gipkost i savitljivost, kao i velika smelost prilikom izvođenja vežbi.\n– Fitnes akrobatika je usko povezana sa gimnastikom. U gimnastici se rade elementi sa rukama, zvezda redovna, stojevi, kolutovi, mostovi, dok se u ovom sportu rade akrobatski elementi, mahom bez ruku – rekla nam je Gorana.\nZa uspeh u fitnes akrobatici, kako kaže naša sagovornica, najvažnije je savršeno vladanje telom što se postiže dugogodišnjim vežbanjem, kao i spremnost da se pomere granice sopstvenih mogućnosti.\nSedmostruka prvakinja Vojvodine u fitnesu Jovana Jovičić zna koliko je potrebno odricanja, discipline, motivacije i snage da bi se postigli dobri rezultati.\n– Neki od elemenata koje radimo su zvezda, rondat, premet, salto, most napred, zvezda bez ruku i drugi. Meni je omiljeni rondat salto – kaže Jovana koja je bila i prvak države, jedanaesta na Svetskom prvenstvu i sedma na Evropskom prvenstvu.\nMeđu sedamnaestoro dece koja treniraju fitnes akrobatiku u Bačkom Brestovcu jedan je dečak, Milan Zjačić, koji nam je rekao kako izgleda jedan trening, kao i šta mu kažu drugari u školi.\n– Prvo se zagrevamo, zatim radimo elemente, pa onda učimo i nešto novo. Kad naučim neki novi element onda mi drugari u školi kažu vau, super si – kaže sedmogodišnji Milan koji je kao član reprezentacije osvojio sedmo mesto na Svetskom prvenstvu.\nNa treninzima deca usavršavaju veštine i uvežbavaju koreografije sa kojima će se predstaviti na takmičenjima.\n– Na takmičenjima moramo da spremimo koreografiju od minut i trideset i za to vreme dece treba da daju svoj maksimum, da pokažu elemente fizičke spreme, plesa, akrobatike, izdržaja, snage, gipkosti… Posle toga deca koja su u reprezentaciji imaju pozing gde poziraju pred sudijama i tu se ocenjuje njihova mišićna masa, odnosno da li su deca srazmerno fizički izrasla – kaže Gorana Jovičić.\nKako izgleda jedno takmičenje u fitnesu imaće priliku da vide i stanovnici opštine Odžaci koja je zahvaljujući Fitnes klubu “Victory” iz Bačkog Brestovca dobila organizaciju Prvenstva Srbije u fitnesu za decu.\n– U nedelju, 17. oktobra, u Sportskom centru Odžaci imamo državno prvenstvo IFBB, znači deca koja su u reprezentaciji Srbije imaju takmičenje i nakon toga imamo “Victory Open”, takmičenje koje obuhvata A, B i C program gde mogu da izađu od samih početnika do dece koja su već nekih par godina u tom sportu – kaže Jovičić.\nFitnes klub “Victory” jedna je od najmlađih članica Sportskog saveza opštine Odžaci, a krovna asocijacija u sistemu opštinskog sporta podržaće organizaciju Prvenstva Srbije u fitnesu za mlađe kategorije.\n– Pre svega je veliko zadovoljstvo da su Odžaci dobili organizaciju Prvenstva Srbije i sve pohvale Gorani Jovičić koja je sa svojim klubom uz našu podršku naravno uspela da obezbedi da se ovako važno i lepo takmičenje za decu održi u našoj opštini. Drago mi je što smo dobili jedan ovakav klub, ovo je jedan novi sadržaj u opštini Odžaci koji pruža priliku deci da se razvijaju i uključe u sport – kaže Mihajlo Sujer, sekretar Sportskog saveza opštine Odžaci.\nFitnes klub “Victory” uspešno animira sve veći broj dece za dečji fitnes, a od kraja septembra prima i nove članove. Treninzi će se osim u osnovnoj školi u Bačkom Brestovcu održavati i u višenamenskoj sali Sportskog centra Odžaci.\nNa Cetinju uhapšene dve osobe zbog pretnji odbornicima URA i Dritanu Abazoviću\nNenad Bogdanović učesnik međunarodnog umetničkog projekta u Albaniji


Nije zabranjen dolazak u Vrdnik, obavezna je evidencija gostiju - RTV Centar Srem\nIrig 04/16/2020 sofija 0\nIz Štaba za vanredne situacije Opštine Irig obratili su se sa saopštenjem u kom navode da su neistinite objave na društvenim mrežama da je...\nIz Štaba za vanredne situacije Opštine Irig obratili su se sa saopštenjem u kom navode da su neistinite objave na društvenim mrežama da je u Vrdnik zabranjen dolazak i gde dodaju da Opština Irig nije donela nikakvu naredbu o zabrani dolaska na teritoriju ove opštine. Kako saznajemo u Štabu za vanredne situacije u Irigu, činjenica jeste da je vikend zona u Vrdniku mesto gde su mnogi iz velikih gradskih centara potražili mir za vreme vanredne situacije, te da je vikendom udvostručen broj stanovnika Banje Vrdnik i da se s tim u vezi svi posetioci moraju evidentirati radi bezbednosti.\n– Štab za vanredne situacije je preduzeo sledeće mere: Obavestili smo nadležne institucije u vezi sa spornom objavom na Facebook stranici „Vrdnik – dešavanja“, a u vezi sa zabranom dolaska u Vrdnik, novinska agencija koja je objavila vest o zabrani kretanja u našoj opštini nam je dostavila kompletan tekst, gde nigde nisu objavili vest o zabrani dolaska u Vrdnik, nego o zabrani kretanja za vreme policijskog časa. Opštinski štab za vanredne situacije nije doneo bilo kakvu odluku o zabrani dolaska na teritoriju Opštine Irig. Ne postoji bilo kakva odluka da građani Srbije koji na teritoriji naše opštine imaju imovinu (vikendice, kuće, stanove i drugo) imaju zabranu dolaska u iste. Takođe, netačne su informacije o popisu imovine i ljudi, navodi se u Saopštenju koje je izdalo Štab za vanredne situacije u Irigu.\nŠtab za vanredne situacije naložio je Turističkoj organizaciji Opštine Irig da za vreme policijskog časa poseti izdavaoce privatnog smeštaja koji u vreme vanrednog stanja izdaju svoje objekte i da oni koji imaju goste dostave spisak putem elektronske pošte ili lično u Turistički info centar u Vrdniku. Takođe TOO “Irig” je naloženo da spisak prijavljenih gostiju koji su boravili u privatnom smeštaju dostavi Štabu za vanredne situaciju Opštine Irig.\n-Ovu odluku smo doneli iz predostrožnosti i odnosi se samo na izdavaoce privatnog smeštaja. Trenutno imamo određen broj gostiju u Banji Vrdnik koji se vikendom udvostruči i radi bezbednosti i zdravlja naših građana doneta je odluka da se svi moraju evidentirati, navode u Štabu u Irigu.\nU Opštini Irig napominju, još jednom, da za sve potrebne infomracije građani mogu da se obrate kol centru koji je u funkciji od uspostavljanja vanrednog stanja, kao i da građani poštuju sve mere zarad lične i kolektivne bezbednosti. Dezinfekcija opštinskih javnih površina i objekata se obavlja redovno, građanima u je dostupno besplatno dezinfekciono sredstvo u svim naseljenim mestima opštine, u svim prodavnicama je distribuirana zaštitna oprema za zaposlene, počela je podela paketa pomoći za sve prenzionere sa primanjima manjim od 30.000 dinara.\n-Molimo vas još jednom da neproverene i netačne informacije ne iznosite u javnost kako dodatno ne bismo uznemiravali naše građane. Želimo vam mnogo sreće i zdravlja i nadamo se da ćemo u što kraćem roku da se vratimo normalnom životu i da ćemo zajedno pobediti ovo zlo, zaključuje se u Saopštenju Štaba za vanredne situacije Opštine Irig.


Izrada budžeta za poslovnu godinu - Moja Firma\nPOČETNA Baza znanja Vodič Izrada budžeta za poslovnu godinu\nOvaj period poslovne godine karakteristično obeležavaju aktivnosti povezane sa budžetom. Neke službe u kompanijama, poput prodaje po svim kanalima, daju maksimum da dostignu planiranu realizaciju prihoda za godinu, troškovno dominantne funkcije preduzeća pokušavaju da “uklope“ poslednje vanredne potrošnje, a sektor finansija (služba kontroling) je, pored sagledavanja varijansi za tekuću godinu, već preokupiran planovima prihoda, rashoda, ciljane dobiti za narednu godinu.\nBudžet je jedan od osnovnih alata kontrolinga jer kao dokument usvojen od najviših instanci u preduzeću, daje mogućnost i zadatak poredjenja planiranih sa ostvarenim performansama. Budžetiranje je najbitniji proces sa aspekta uvodjenja kontrolinga u preduzeće i postavljanja KPI-jeva (Key performance indicator).\nZnačenje budžeta i razvoj budžeta u praksi\nNastanak reč Budžet (Budget) povezuje se sa engleskom reči bag (torba) i dovodi se u vezu sa jednim ministrom finansija Velike Britanije koji je nosio papire o državnim prihodima i rashodima u torbi. Vremenom je reč Bag zaživela u modfikovanom kontektestu kao Budget odnosno Budžet.\nBudžet označava proces planiranja godišnjeg rezultata, odnosno planiranje željene budućnosti. U Srbiji se poslovna godina poklapa sa kalendarskom godinom, mada u nekim ino kompanijama, poslovna godina, poslovni izvestaji, pa i i budžet nisu vezani za kalandersaku godinu, već poslovni ciklus. Primer ovakovag budžetiranja je kompanija Statoil, kao velika kompanija iz oblasti nafte, kompletno svoje poslovanje prilagadjava dinamici rada na naftnim platformama.\nU tradicionalnom smislu, budžetiranje je postupak kojim preduzeće određuje svoje ciljeve, buduće zadatke, aktivnosti, resurse i način za njihova ostvarenja.\nPored tradicinalnog načina budžetiranja, kroz postavljanje ciljeva, u ne tako davnoj praksi počinje da živi model Beyond budgeting koji primenjuje nešto manje od 100 kompanija u svetu, a koncipiran je na modelu samoregulacije, odnosno u ovim komanijma postoji samo okvirni plan ostvarenja, dok se računa na savest zaposlenih, svest o zajedničkom intersu i identifikaciju personalnih ciljeva sa ciljevima firme.\nDobro postavljen budžet je neophodan, da bi smo došli do pravih pokazatelja za ocenu ostvarenih rezultata, ali i za raspodelu ostvarene dobiti. Interes zaposlenih za ostvarenjem planiranog rezultata kompanije, može biti direktno povezan sa nagradom, odnosno, bonusom koji zaposleni dobija za postignut rezultat firme.\nKoraci izrade budžeta\n1. Poslovno pismo\nObično Finansijski direktor dobija zadatak da u formi pisanog dokumenta objedini odgovore na sledeća pitanja, a u svrhu definisanja okvira budžeta i postizanje dugorčnih ciljeva:\nŠta firma želi da se dogodi?\nKo je odgovoran za to što se dogodilo?\nKoje su akcije neophodne da bi se dogodilo to što firma želi?\n2. Kick-off sastanak\nOvo je prvi sastanak najvišeg rukovodstava i vlasnika, na temu budžetiranja, na kome se usvaja poslovno pismo i objavljuje datum početka pravljenja budžeta.\nJako je važno da se formira pozitivna klima oko izrade budžeta, jer zahteva anganžman cele firme.\n3. Pripremne aktivnosti\nisplanirati broj ljudi koji će raditi na budžetu;\nodrediti koji će se alati i modeli koristiti (excel ili neko BI rešenje, Zero based budgeting (da li će biti novih vrsta troškova u narednoj godini) ili neki drugi model);\nsagledati interne i eksterne uticaje na postupak budžetiranja i razmotriti alternative za prevazilaženje ograničavajućeg faktora. Veoma je bitno odrediti glavni faktor budžeta-to je faktor koji ograničava aktivnosti poslovanja. Veoma često to je obim tražnje, ali moguće je da postoje i drugi ograničavajući faktori poput radne snage, kapaciteta mašina, raspoloživosti materijala, gotovine.;\n4. Izrada termin plana\nPotrebno je okupiti niže rukovodioce, objasniti zašto se radi budžet i zašto se postavlja termin plan. Zajedno sa nižim menadžmentom se definišu do kog datuma će biti završen inicijalni plan (10 – 14 dana je optimalno).\n5. Usvajanje termin plana\nPrirodno je i očekivano da inicijalni termin plan pretrpi korekcije, ali finalni termin plan mora biti usvojen od strane najvišeg rukovodstva.\n6. Menadžerima se stavljaju na na uvid istorijski podaci neophodni za planiranje.\n7. Izrada plana prodaje\nUčestvovanje nižih nivoa menadžmenta u pravljenju budžeta može dovesti do veće posvećenosti postizanju usvojenih ciljeva, ali ujedno može imati kao polaznu osnovu neobjektivno niske ciljeve, a samim tim i nerealan budžet. Odgovorni menadžeri su vodjeni idejom da ako pravim budžet i obavežem se na njega kasnije ću morati i da ga „jurim“ i ispunjavam.\nPrikom postavljanja ciljeva mora se voditi računa o uspostavljanju ravnoteže izmedju stremljnja odgovornih menadžera da cilj postave na što nižem nivou, u cilju ostvarenja istog i moguće demotivacije zbog previsoko postavljenjih ciljeva koji odražavaju željeni budžet vlasnika. Definisanja ciljevi treba da ispunjavaju SMART kriterijum, odnosno da su: specifični, merljivi, ambiciozni, realni i vremenski ograničeni. Budžetiranje je dugoročna aktivnost koja ima za cilj utvrdjivanje pravca kretanja firme u budućnosti. Od suštinskog značaja je da plan bude kvantitativno izražen i ima vremenski okvir za realizaciju.\n8. Cost centri su zaduženi za planiranje svojih aktivnosti i troškova koji mora da prate planiranu prodaju.\nBudžetiranjem se odgovornost za sprovodjenje odluka delegira na individualne menadžere. Odgovorni menadžeri su često skloni da postavljaju nisko ciljeve, odnosno komotni su sa planiranim troškovim i ponašaju se odbrambeno (Komentari na odstupanja od ciljeva često zvuče kao opravdanja.)\n9. Usklađivanje podataka dobijenih od pojedinačnih službi\nNajbolje je da direktori sektora, a ne kontrolori, budu zaduženi za blagovremeno prikupljanje podataka i poštovanje rokova. Ovo su sastanci jedan na jedan, gde službe brane svoj budžet:\nBudžet tokova gotovine;\nBudžet prodaje, i svake druge službe koji je postavljen izolovano neće ostvariti potencijalne koristi. (bez povezivanja internih procesa, bez uklapanja u dugoročni plan). Na primer, preduzeće može sačiniti plan prodaje i poboljšanje rezultata u prodaji bazirati na povećanju marketing aktivnosti. I da pretpostavimo da će ova marketing aktivnost za rezultat imati povećenje prodaje. Ukoliko ova aktivnost prodaje nije jasno pozicionirana kao input za ostale budžete (nabavke, proizvodnje, gotovine, logistike, ljudskih resursa), preduzeće nailazi na situaciju ograničavajućih fakora (nedostatak materijala, nedostatak gotovine za nabavku sirovina, nedostatak radne snage)\nBudžet mora da integriše organizacione ciljeve i organizacione funkcije (aktivnosti).\nDobra struktura komunikacije u okviru preduzeća je osnov za postavljanje realnog budžeta i njegovu implementaciju.\n10. Usvajanje budžeta\nKompletan i objedinjen budžet šalje se na najviše rukovodstvo na usvajanje\n11. Korekcije budžeta\nAko se desi iznenadna aktivnost u smislu prilike za otvaranja novog maloprodajnog objekta na željenoj lokaciji, ili novog veleprodajnog kupca u gradu gde nismo mogli da nadjemo predstavnika, neplanirani troškovi koji sve to prate itd.\n12. Revizija budžeta\nPreporuka je da se radi se kvartalno, i svraha je sagledavanje varijansi planiranog i ostvarenog.\nPodelimo iskustva kompanija koje se već bave budžetiranjem:\nVladimir Marinković (LinkedIn), CEO kompanije Sunce Marinković iz Kragujevca, vezano za budžetiranje u kompaniji koju vodi, i čiji je vlasnik, izjavio je:\n“Planiranje budžeta za narednu godinu za nas predstavlja veoma izazovan zadatak. Sva planiranja u kompaniji smo prilagodili Kaplanovoj i Nortonovoj BSC matrici i njihovom postulatu da „ono što se ne može izmeriti, time se ne može upravljati“.\nBSC matrica sa aspekta budžeta odredjuje i planira naše resurse iz 4 perspektive: finansijske perspektive, perspektive kupaca, perspektive učenja i razvoja i perspektive internih procesa. Na taj način, u planiranju uspevamo da povežemo na jednom mestu eksterne i interne perspektive, kao i finansijske i nefinansijske ciljeve.\nOno sto je najvažnije, imamo dovoljnu kontrolu nad poslovanjem i potpunu fokusiranost na ono sto je nama, u Suncu, važno.”\nIvan Radovanović (LinkedIn), CFO kompanije P.S.Fashion iz Čačka je rekao:\n“U našoj kompaniji je u toku izrada budžeta za 2017.godinu.\nBudžet je veoma bitan dokument koji projekcijom prihoda, troškova i tokova gotovine prati dugoročne planove kompanije.\nSam proces izrade budžeta je veoma bitan, jer se tokom planiranja menadžeri unapred susreću sa situacijama koje pretpostavljaju da će se desiti u budućnosti, uočavaju potencijalne gepove i planiraju rešenja. Budžet za 2017. u P.S.Fashion je poseban izazov, jer nas čekaju značajne investicije koje će, kako očekujemo, doneti priličan rast prihoda. Realizacija se preti na mesečnom nivou, a rebalans se radi kvartalno.”\n“Kao osoba koja brine i koja je odgovorna za novčane tokove u našoj firmi, smatram da je od izuzetne važnosti pravovremeno i plansko budžetiranje.\nObzirom da MaxiMeble doo spada, po veličini, u srednja preduzeća izrada budžeta se kod nas obavlja na godišnjem nivou.\nIzuzetno nam je važno što izradom budžet imamo jasnu sliku o ulaganjima za budžetsku godinu. Tada je veoma je lako praviti preseke stanja i vršiti preraspodelu bužeta, ukoliko se utvrde disonance u planiranom i ostvarenom. Takozvane Check point-e uglavnom vršimo na tromesečnom nivou, izuzev kada se dogode nepredviđene situacije.\nKao menadžeru, smatram da je za svaku firmu dobro da ima izrađen budžet i da to u mnogome može pomoći boljoj organizaciji i raspodeli, kao i da svakako utiče na uspešnost firme.”\nkaže Nikola Sukljajić, (LinkedIn), CEO kompanije MaxiMeble, Beograd.\nU mikro preduzeću, sa nivoom poslovnih prihodima oko 200,000 EUR – 250,000 EUR i brojem zaposlenih ne većim od 20, nije neophodno pratiti sve korake budžetiranja. U firmi ove veličine budžetiranje uzima manje vremena, ali treba, bez obzira na vrednost budžeta da postoji napisan dokument koji obuhvata detaljno planiranu prihodovnu stranu, rashode koji prete tu realizaciju i ciljanu stopu dobiti. Česta situacija je da manje firme prave budžet nekog projekta, što je takodje veoma korisno.\nKao i u životu uopšte, sportu, tako i u poslovanju, mora da postoji model postavljanja ciljeva i praćenja rezultata.\nMože se igrati fudbal bez brojanja golova, to je rekrativni fudbal.\nProfesionalni tim prati rezultate.\nIsto tako, možemo se rekreativno baviti poslom, ali profesionalni tim menadžera prati svoje ciljeve i postignuća kroz budžet. Bez precizno definisanog i na nivou kompanije usvojenog budžeta, svaki ostvareni rezultat deluje kao uspeh.\nPoslednja izmena dana\t11. novembra 2016. u 00:24


Dačić: Sigurno da predsednik Tramp ima interesa za ovaj region - IndeksOnline.rs\nNaslovna POLITIKA Dačić: Sigurno da predsednik Tramp ima interesa za ovaj region\nBEOGRAD – Ministar spoljnih poslova Srbije Ivica Dačić rekao danas, u osvrtu na dolazak specijalnog izaslanika američkog predsednika za dijalog Beograda i Prištine, da je sigurno da predsednik SAD Donald Tramp ima interesa za ovaj region i da misli da može da dodje do nekog dogovora.”Ono što je sigurno je da presednik Amerike ima veću volju da se dodje do nekog pravičnog rešenja nego što to ima Stejt department, odnosno ta stara diplomatija, rekao je Dačić u emisiji “Pravi ugao” na RTV Vojvodina.\nUpitan da komentariše to što se prenosi da specijalni izaslanik Bele kuće Ričard Grenel, koji sutra dolazi u Beograd, želi da se što pre nastavi dijalog Beograda i Prištine i dodje do rešenja nekom vrstom razgraničenja, on je rekao da nije protiv toga ukoliko postoji želja druge strane za kompromisom ali da je to samo jedna ideja.\n“Ukoliko postoji želja sa druge strane za kopromisom što da ne. To je samo jedna ideja koja nikad nije raspravljena, možda se pojavi neka druga ideja, nije došlo do bilo kakvog dogovora na tu temu”, rekao je Dačić.\nRekao je da se nikad nije razgovaralo o konkretnim predlozima, da treba da se ispune odredjeni preduslovi da bi se nastavio dijalog i da onda može da se razgovara o svemu. Po njegovim rečima, dijalog može da se odmrzne ukoliko se ukinu takse ;i da nikakvi drugi uslovi ili nove teme sa tim nemaju veze.\n“(Aljbin) Kurti treba da shvati da je završena predizborna kampanja i za njega je nastupio nateži mogući period, a to je da će doći na vlast”, rekao je Dačić.\n“Mi čekamo da sednemo sa Prištinom i da imamo neke mogućnosti da približimo stavove. Glavni remetilački faktor će biti u Prištini, a Beograd treba da pokaže svima da nije problem nego deo rešavanja problema”, rekao je Dačić.\n“Oni hoće da se boksuju sa nama a da nama budu vezane ruke, to je nemoguće, koji bi to normalan čovek mogao da prihvati,” rekao je Dačić.\n“Islamska konferencija drži sastanak i poziva sve zemlje da priznaju Kosovo, Albanija je u Generalnoj skupštini pozvala sve zemlje da priznaju Kosovo, to je sad normalno a nije normalno da mi pozovemo zemlje da povuku priznanje Kosova”, rekao je on.\n“Ne zato što se mi inatimo sa Kosovom, oni ne žele da postanu član da bi saradjivali u borbi protiv kriminala, oni hoće da budu članica ravnopravna sa drugim da pokažu da su država”, rekao je Dačić i dodao da Srbija vodi dijalog i da je svako prejudiciranje statusa štetno za srpske državne interese.


Obrazovanje u raljama pandemije (2): Virus oteo i radost | - Sandžak Danas Obrazovanje u raljama pandemije (2): Virus oteo i radost – – Sandžak Danas\nHome Društvo Obrazovanje u raljama pandemije (2): Virus oteo i radost\nObrazovanje u raljama pandemije (2): Virus oteo i radost\navg 16, 2020, 07:05 am\nPosledice pandemije koronavirusa će se tek osetiti na globalnom nivou i kod svih generacija, ukazuje za „Vesti“ dr Tatjana Vlašković Jovićević, psihijatar i psihoterapeut. Ona objašnjava da je ova bolest koja je uzrokovala drugačiji način života unela stres u čitavu porodicu.\n– Period detinjstva i polaska u školu smatra se najlepšim delom života jer se tada deca se i igraju, upoznaju nove drugare, i svakog dana, uče nešto novo i korisno. Međutim, otkako je počela pandemija korona virusom, sve se iz korena promenilo, kako u dečjim životima, tako i u životima njihovih roditelja – kaže dr Vlašković.\nPozivajući se na podatke Unicefa prema kojima čak milijardu dece širom sveta pohađa školu u kućnim uslovima, ona podseća da se se u poslednje vreme razmatra mogućnost povremenog odlaska u školu, s manjim brojem đaka i poštovanjem svih mera prevencije, nošenja maski, redovnog i temeljnog pranja ruku i fizičke distance.\n– Međutim, i dalje su skoro sve aktivnosti prenete na kućne uslove, bilo da su u pitanju školske ili vanškolske aktivnosti. Zbog svih ovih promena na globalnom nivou, deca su sklona nizu različitih osećanja, od prvobitne radosti što ne moraju da idu u školu, preko dosade, zatim anksioznosti i napetosti jer su skoro stalno u kući. Neka deca osećaju i depresivne simptome, poput bezvoljnosti, smanjenog ili povećanog apetita, poremećaja spavanja, neraspoloženja. Pošto su mališani po prirodi socijalna bića, veoma teško prihvataju to što ne smeju da izlaze iz kuće, da imaju bliski kontakt sa drugim vršnjacima, odlaske na rođendane, u igraonice – otkriva naša sagovornica kako se manifestuje ponašanje kod nekih mališana na novi način života uzrokovan virusom korone.\nTakođe, kako ističe, pošto su i sami roditelji napeti, uplašeni, zabrinuti za svoje i zdravlje svoje dece, često ta nezdrava negativna osećanja prenose na mališane, naročito ako svi provode vreme u istoj prostoriji.\n– S obzirom na to da je doba kapitalizma naučilo ljude u današnjem društvu da stalno jure za poslom, obavezama i novcem, ovo zatišje koje je izazvano pandemijom je dovelo do raznih problema, baš zato što sada ljudi ne znaju šta da rade sa slobodnim vremenom i kako da komuniciraju sa ukućanima.\nDr Vlašković savetuje roditelje da ako primete da je dete uznemireno, nervozno, uplašeno, da slabije jede i spava, obavezno popričaju s njim.\n– Treba da probaju da ga uteše i smire, da kažu da se sva deca sveta suočavaju s istim problemima, kao i da nađu nove načine komunikacije sa svojim Najvažnije u svemu je da roditelji stalno posmatraju svoje mališane, kako bi mogli da osete i vide neke negativne promene, i da na vreme reaguju.\n– Normalno je da postoji period adaptacije na bilo kakve promene u životu, tako da ne treba odmah paničiti ako su deca promenila svoje ponašanje, ili se čudno osećaju. Međutim, ako prođe više od mesec, dva dana, a dete je i dalje uplašeno, napeto, nesnađeno, gubi koncentraciju dok sluša nastavu i piše domaće zadatke, plače, slabo spava ili jede, onda se treba obratiti stručnjaku za pomoć – navela je Vlašković.\nUteha na internetu\nZa to su, kako ističe, u današnje vreme dobre socijalne mreže, gde deca, ali i tinejdžeri mogu da komuniciraju sa drugarima, da šalju razne zanimljive sadržaje, igraju igrice i slično. Upozorava da u tome treba biti umeren, kako bi deca imala vremena i za učenje i druženje sa ukućanima.\n– Tu su i stručna lica, poput psihologa, psihijatara, psihoteraputa, koji mogu da pomognu da se mladi bolje osećaju i da prihvate novonastale uslove života jer će na taj način zdravije rasti i osećati se bolje.\nTest za porodicu\nDr Tatjana Vlašković Jovićević kaže da je novo stanje, veliki test za celu porodicu.\n– Sada mogu da se ponovo bolje upoznaju i zbliže, ali postoji prostor i za svađe, nesuglasice, netrpeljivost. Posledice pandemije će se tek osetiti na globalnom nivou i, na nivou svih generacija, tako da na vreme treba pričati o tome i edukovati se kod stručnih lica – pojašnjava naša sagovornica.\nMaske izazivaju stres\n– Za mališane je veliki stres to što moraju da nose maske jer je teško nositi masku i biti fizički aktivan, što inače deca rade najveći deo dana. Teško je objasniti deci do navršenih 12 godina života da ne mogu više bezbrižno da se druže sa vršnjacima, da se grle, da se igraju u parkiću i igraonicama, tako da je na roditeljima i nastavnicima veliki izazov kako će to da im objasne – kazala je dr Vlašković.\nPrevious PostJOŠ JEDAN SUADR NA IBARSKOJ / Šleper izgubio kontrolu i poprečio se na putu pa.... Next Post"JEDNOM SMO POGRIJEŠILI, NE SMIJEMO OPET" Dr Kon o poštovanju mjera u borbi protiv korone


Ina Dendić, аутор са Dnevnik Juga - Страница 7 од 672\nHome / Ina Dendić (page 7)\nVeroučitelj Dalibor Cvetković, ove godine novogodišnjim paketićima obradovao 123 mališana\nHO,, Deca su dar od Boga“ čiji je predsednik veroučitelj Dalibor Cvetković je obradovao ove godine 123 mališana. Paketići su podeljeni školskoj deci u Sejanici, Zagužanu, Dobrotinu, Tularu i Lebanu kao i korisnicima socijalne pomoći na teritoriji Leskovca i okoline, Grdelice, Lebana i Medveđe. „Zahvaljujem se svim ljudima koji su …\nPovodom Novogodišnjih praznika predsednik opštine Vlasotince uputio je čestitku uz želju da predstojeće praznike provedu u zdravlju, sreći i veselju. Poštovani sugrađani, Za nama je još jedna godina u kojoj smo se borili protiv korone, ali i godina u kojoj smo uradili mnogo dobrih stvari za našu opštinu, pre svega …\nPosle osam godina subvencije za pčelare\nPredsednik opštine Vlasotince Bratislav Petrović uručio je danas ugovore o subvencijama pčelarima sa područja vlasotinačke opštine. Na konkurs se javilo 145 vlasnika registrovanihpoljoprivrednihgazdinstava, a prava na subvencije ostvarilo je njih 113.Na raspolaganju je bilo 3.000.000 dinara, a utrošeno je 2.652.000. Ovim sredstvima subvencionisano je više od 5000 pčelinjih društava. -Opština …\nDoček Nove godine na trgu u Leskovcu uz trubače i lutriju\nFoto: arhiva Pod pokroviteljstvom grada Leskovca, Turistička organizacija organizuje doček Nove godine na gradskom trgu. U novogodišnjoj noći sve prisutne zabavljaće grupa “Amajlija” i bleh orkestar Isidora Zećerovića. Predviđeno je da muzički program počne u 22,30 i traje do 02,00 časa iza ponoći. I ove godine neće izostati veliki novogodišnji …\nOd 1. januara dodatna podrška za drugo i treće dete – uz mesečnu i jednokratna finansijska podrška\nNa današnjoj sednici skupštinskog Odbora za rad, socijalna pitanja, društvenu uključenost i smanjenje siromaštva usvojen je amandman koji formalno podneo narodni poslanik Aleksandar Martinović, a koji se odnosi na podršku porodicama koje će od 01. januara dobiti svoje drugo ili treće dete. Ministar Dmitrović je na sednici Odbora naveo da …\nKisić Tepavčević: Sve epidemijske mere ostaju na snazi\nSve postojeće mere u cilju suzbijanja širenja koronavirusa ostaju na snazi – saopštila je ministarka za rad, zapošljavanje, boračka i socijalna pitanja Darija Kisić Tepavčević. „Kada smo sumirali sve što se do sada dešavalo sa epidemiološkog i kliničkog aspekta, došli smo do toga da sve aktuelne mere treba da se …\nPage 7 of 672« First...«56789\t»\t102030...Last »


Testna faza izdavanja biometrijskih putnih isprava počinje funkcionirati od 1. jula\nby Admin on Tue 23 Jun 2009, 21:01\nNovi sistem za biometrijske putne isprave će u testnoj fazi početi funkcioniranje od 1. jula, saopćeno je iz Agencije za identifikacione dokumente, evidenciju i razmjenu podataka BiH (IDDEEA). Istog dana u funkciju će biti stavljen i novi sistem za evidenciju JMB-a, prebivališta i boravišta građana, kao i vozačkih dozvola.Od 1. do 6. jula vršit će se migracija podataka i aplikacija na novi hardver te finalno testiranje i podešavanje sistema. S obzirom na to da proces proizvodnje dokumenata mora biti završen do 1. jula, nadležni organi (MUP-ovi) će zaključno s 26. junom prestati s prijemom zahtjeva za izdavanje putnih isprava.Zahtjevi za izdavanje ličnih karata i vozačkih dozvola primat će se do 30. juna u 16:00 sati.\nZa izdavanje putnih isprava će kao i do sada biti nadležni organi unutrašnjih poslova u BiH, MUP-ovi.Zbog ovih aktivnosti od 1. do 6. jula neće raditi sistemi u nadležnosti Agencije za identifikacione dokumente, evidenciju i razmjenu podataka BiH (IDDEEA) ni sistemi nadležnih organa koji koriste podatke iz navedenih sistema: evidencija JMB-a, prebivališta i boravišta građana, evidencija vozačkih dozvola, registracija motornih vozila i registar novčanih kazni.U ovom periodu građani neće moći podnijeti zahtjev za izdavanje dokumenata (lična karta, vozačka dozvola, putna isprava), niti registrirati vozilo. Preuzimanje već izrađenih dokumenata bit će moguće u ovom periodu.Sistem za izdavanje biometrijskih putnih isprava bi trebao da bude u potpunosti funkcionalan 6. jula. Iz IDDEEA-e napominju da je prelazak na novi sistem zahtjevna operacija koja će sigurno dovesti do niza kratkih zastoja. Zato mole sve građane da strpljenjem i razumijevanjem olakšaju migraciju podataka i pokretanja sistema za izdavanje biometrijskih putnih isprava u testnoj fazi jer na taj način daju svoj doprinos viznoj liberalizaciji.


ZAKON O VRAĆANJU ODUZETE IMOVINE I OBEŠTEĆENJU: MREżA ZA RESTITUCIJU UPUTILA DOPISE CRKVAMA I VERSKIM ZAJEDNICAMA SA PREDLOZIMA NEPOKRETNOSTI KOJE BI U POSTUPKU RESTITUCIJE TREBALO DA SE PRENESU U CRKVENU SVOJINU\nMreža za restituciju u Srbiji uputila je dopise crkvama i verskim zajednicama sa predlozima nepokretnosti za koje to udruženje građana navodi da bi u postupku restitucije trebalo da se prenesu u crkvenu svojinu.\nMreža navodi da se na spisku Vlade iz 2009. godine, sa kojeg je skinuta oznaka "poverljivo", "nalazi ukupno 474 vila, kuća, stanova, poslovnih prostorija i drugih objekata koji su dati na upravljanje i gazdovanje privrednom društvu DIPOS, koje se bavi iznajmljivanjem i održavanjem nekretnina isključivo u državnom vlasništvu".\nMreža podseća da je u toku javna rasprava o Nacrtu zakona o izmenama i dopunama Zakona o vraćanju oduzete imovine i obeštećenju, kao i da jedna od predloženih izmena podrazumeva ukidanje neosnovanog ograničenja da se ne vraćaju nepokretnosti koje koristi DIPOS.\nPredlog i inicijativa Mreže zasnovani su na osnovnim načelima Zakona o vraćanju imovine u naturi i, kako se u saopštenju navodi, "potkrepljeni zdravom ekonomskom logikom da se postojeći zakoni sprovode što brže i efikasnije, spreče velike i ponekad višedecenijske uzurpacije ili privilegije sa nepopisanom državnom svojinom".\nTe privilegije ostvaruju povlašćeni pojedinci i grupe, precizira se u saopštenju.\nInicijativa je upućena Agenciji za restituciju 20. februara 2015. godine, uz napomenu da se crkvama i verskim zajednicama mogu predati samo one nepokretnosti koje koristi DIPOS, a koje ne potražuju fizička lica, zaključuje se u saopštenju.\nIzvor: Vebsajt Tanjug, 23.06.2015.


Matić: Srbija ispunjava preduslove za digitalne sertifikate\nFebruar 26, 2021 14:59\nSrbija ispunjava tehnicke preduslove za izdavanje digitalnih sertifikata koji bi omogućili bezbedna putovanja građanima koji su vakcinisani protiv korona virusa, kaže ministarka trgovine, turizma i telekomunikacija Tatjane Matić i pozdravlja nameru EU o njihovom uvođenju.\nOna je za Танјуг rekla da je Ministarstvo trgovine, turizma i telekomunikacija još pre mesec i po dana pokrenulo proces izrade digitalnih sertifikata, jer je prepoznalo neophodnost njegovog uvođenja.\n"Sa Grčkom smo već započeli razgovore o mogućnostima međusobnog priznanja digitalnih sertifikata u okviru Memoranduma o razumevanju u oblasti turizma i verujemo da ćemo ostvariti sporazum na obostranu korist", kaže Matić.\nNavodi da se takođe radi na postizanju takvih bilateralnih sporazuma i sa drugim zemljama i dodaje da su u toku pregovori sa Izraelom.\nMatić kaže da je inicijativa za međusobnim priznavanjem digitalnih sertifikata pokrenuta i u razgovorima sa potpredsednikom Vlade Slovenije i ministrom privrednog razvoja i tehnologije, Zdravkom Pocivalšekom.\n"Pozdravljam odluku EU o uvođenju digitalnih sertifikata koji bi omogućili bezbedna putovanja građanima koji su vakcinisani i izražavam podršku naporima da masovna imunizacija na kovid-19 bude sprovedena što pre", rekla je Matić.\nNavela je da je Srbija svakako je jedan od lidera u sprovođenju plana vakcinacije.\nTatjana Matićdigitalni sertifikatkovid pasoš


Zelena agenda i bela reka - Medija centar\nAutor Stefan Filipović\nSve je odavno rečeno i ništa nije rečeno. Nešto se kao zna, ali suštinski – ništa se ne zna. Toliko smo se pogubili u smradu onoga što je nekada bila naša reka Gračanka, da su se pojavili ljudi koji otvoreno govore da to i nije reka, već da su to samo neki vodeni recidivi jalovine (drugog ekološkog kancera našeg zavičaja) i fabrike vode, piše u autorskom tekstu za RTV Kim aktivista civilnog društva Stefan Filipović.\nPad berlinskog zida je, po mišljenju nekih liberalnih teoretičara, označio kraj ideologija i kraj istorije u poslednjoj deceniji burnog XX veka. Ako ih uspon identitetske politike širom sveta i obnova religioznosti i tradicionalizma nije u to razuverila, jačanje ekologizma i agenda zelene politike bi to zaista morala da učini. Politički pokret zelenih danas u Evropi ima snažnu poziciju i to nije priča, pa tako u Nemačkoj buduća vlada i Kancelar zavise od želje ekologističke partije. Evropska unija je svoju energetsku politiku manje-više uskladila sa osnovnim postulatima ekologizma, kroz uvođenje karbonskih kvota o kojima mi ovde na Balkanu malo znamo. S druge strane, oni nikako da nam kažu šta je uzrok energetske krize. Od jedne zdrave priče, došli smo u svet politike, pa nam više nije jasno u kom pravcu sve to ide.\nDok se u jednom delu sveta razmišlja o karbonskim kvotama, drugi deo teži da milijarde ljudi izvuče iz siromaštva, a to bez privrede neće moći. Privreda bez CO2 ne postoji, (za sada) je tu dilema, a rešavanja problema će biti ako bude razuma. Mi, na Balkanu, ćemo i dalje čistiti divlje deponije i rado se prisećati nekih vodotokova, o kojima pamtimo i to da su nekad bili – reke.\nČini mi se da je puno jednostavnije govoriti i pisati o velikim temama i globalnim problemima ekologije i posledicama ekološki neodgovornog delovanja (ekonomskog i političkog), nego o reci koja je koja već dugo godina čini težim ionako ne tako lak život ljudi u Lapljem Selu, Preocu i Dobrevu. Teško je objasniti u tekstu kako i zbog čega se tako osećam jer neke stvari, jednostavno, čovek mora da doživi, u ovom slučaju omiriše, naročito tokom leta i pri niskom vodostaju.\nSve je odavno rečeno i ništa nije rečeno, nešto se kao zna, ali, suštinski se ništa ne zna. Toliko smo se pogubili u smradu onoga što je nekada bila naša reka Gračanka, da su se pojavili ljudi koji otvoreno govore da to i nije reka, već da su to samo neki vodeni recidivi jalovine (drugog ekološkog kancera našeg zavičaja) i fabrike vode.\nSvima je više muka, ne samo od smrada, nego i od priče oko ovog problema. Svi su se naređali, razne organizacije, mediji i po neka institucija, ali rešenja nema i sami ljudi polako „dižu ruke“. To je bila reka u kojoj sam ja nekada pecao (istini za volju – poprilično neuspešno), u kojoj se moj tata kupao, iz koje je moj deda pio vodu. Šta je ona sada, to će retko ko umeti da vam kaže.


GM Business & Lifestyle #116 GM 116 PDF - Page 18\nMeđu ključnim problemima sa kojima se privrednici u Srbiji suočavaju i dalje su slaba naplata potraživanja , jaka konkurencija i slaba prodaja . Kod preduzeća koja sarađuju sa Nemačkom se kao veliki problemi navode i porezi i državna regulativa .\nO istraživanju se da značajno doprinesemo rastu domaćeg investicionog i poslovnog optimizma ”, rekao je Igor Anić , član Izvršnog odbora ProCredit banke .\nPo njegovim rečima , podrška razvoju MSPP sektora veoma je važna , jer ovaj sektor zapošljava najviše ljudi , ali i najznačajnije doprinosi rastu domaćeg BDP .\nOčekivanja i problemi\nKada je reč o otvaranju novih radnih mesta i povećanju zarada u sektoru MSPP , prema istraživanju , čak 87 % privrednika ne planira povećanje broja zaposlenih i njihovih zarada u 2018 . godini , dok 29 % privrednika koji sarađuju s Nemačkom to planira .\nProOptimist indeks je istraživanje koje ProCredit banka realizuje već šestu godinu za redom , a sve sa ciljem da javnost upozna sa očekivanjima privrednika u sektoru MSPP za narednu godinu u pogledu poslovnih izazova i mogućnosti . Istraživanjem koje je sprovedeno krajem 2017 . godine obuhvaćeno je 360 preduzetnika i donosilaca odluka u MSPP iz različitih sektora privrede , od čega su 180 bila preduzeća koja sarađuju sa Nemačkom . xxx\nMeđu ključnim problemima sa kojima se privrednici u Srbiji suočavaju i dalje su slaba naplata potraživanja, jaka konkurencija i slaba prodaja. Kod preduzeća koja sarađuju sa Nemačkom se kao veliki problemi navode i porezi i državna regulativa. O istraživanju se da značajno doprinesemo rastu domaćeg investicionog i poslovnog optimizma”, rekao je Igor Anić, član Izvršnog odbora ProCredit banke. Po njegovim rečima, podrška razvoju MSPP sektora veoma je važna, jer ovaj sektor zapošljava najviše ljudi, ali i najznačajnije doprinosi rastu do- maćeg BDP. xxx Očekivanja i problemi Kada je reč o otvaranju novih radnih mesta i povećanju zarada u sektoru MSPP, prema istraživanju, čak 87% privrednika ne planira povećanje broja zaposlenih i njihovih zarada H


Naučnici: Nova vrsta UV svetlosti ubija patogene u zatvorenom prostoru\nVrsta ultraljubičaste svetlosti pod nazivom far-UVC mogla bi dramatično da promeni način na koji se borimo protiv prenosa patogena u vazduhu u zatvorenim prostorima, navode naučnici u novoj studiji.\nIstraživači kažu da ova tehnologija predstavlja novi način za suzbijanje širenja kovida-19, u poređenju sa postojećim kontrolnim merama koje uključuju značajne promene u ponašanju ljudi – kao što su pridržavanje karantina, fizičko distanciranje, nošenje maski ili vakcinacija, piše Science alert.\n“Far-UVC brzo smanjuje količinu aktivnih mikroba u vazduhu u zatvorenom prostoru skoro do nule, čineći unutrašnji vazduh u suštini jednako bezbednim kao i spoljašnji”, kaže biofizičar Dejvid Brener sa Medicinskog centra Univerziteta Kolumbija.\n“Naša ispitivanja su dala spektakularne rezultate, daleko iznad onoga što je moguće samo sa ventilacijom”, kaže fizičar Kenet Vud sa Univerziteta Sent Endrjus u Velikoj Britaniji.\n“Korišćenje ove tehnologije na lokacijama gde se ljudi okupljaju u zatvorenom prostoru moglo bi da spreči sledeću potencijalnu pandemiju”, kaže Brener.\n“Far-UVC lampe su jednostavne za instaliranje, jeftine su, nije potrebno da ljudi menjaju svoje ponašanje, a dokazi iz više studija ukazuju na to da bi to mogao da bude siguran način da se spreči prenošenje bilo kog virusa, uključujući koronavirus i njegove varijante, kao i grip, kao i sve potencijalne buduće pandemijske viruse”.\nbezbednosni rizik Brener Dejvid Brener karantin lampe pandemijski virus patogen svetlo svetlosti ultraljubičasto UV UVC lampi vazduh zatvoreni prostor\nRusija: Uništen raketno-kosmički zavod u Kijevu, gađano ukupno 112 lokacija\nNemačka ipak ne ukida karantin za zaražene koronom


Sve teže do odmora\nCene letovanja, izražene u evrima, u odnosu na prošlu godinu nisu znatno promenjene. To, međutim, ne znači i da odmor isto košta, jer je zbog pada dinara od 20 odsto i cena letovanja u stvarnosti veća.\nAko uplatite 920 evra za 10 dana (ol-inkluziv) u hotelu “Porto Bele” u Antaliji, to praktično znači da će u dinarima taj odmor ovog leta da plati oko 10.000 dinara više nego što je bilo u julu 2011. godine.\nUprkos krizi, većina hotelijera, posebno oni u Grčkoj, zadržali su iste cene, navodi Miroslav Pačić iz agencije “Odeon”.\n- Ništa nije promenjeno u odnosu na prošlo leto, cene su ostale iste i u hotelima najviše klase. Tako za 10 dana u hotelu sa pet zvezdica “Vajt roks” na Kefaloniji treba izdvojiti od 920 do 1.280 evra po osobi - kaže Miroslav Pačić.\nS obzirom na platežnu moć građana Srbije, verovatno je malo onih koji sebi mogu da priušte kefalonijski luksuz. Za utehu većini građana koji tradicionalno letuju u Grčkoj ili Turskoj cene u privatnom smeštaju i manje luksuznim hotelima nisu skočile u evrima.


source.ba | Od danas se naplaćuje cestarina na autoputu Banja Luka - Doboj\nOd danas se naplaćuje cestarina na autoputu Banja Luka - Doboj\nOd danas će se primjenjivati zatvoreni sistem naplate putarine na autoputu "9. januar" od Banje Luke do Doboja, koji podrazumijeva plaćanje po prijeđenom kilometru, navodi se u saopćenju Javnog preduzeća "Autoputevi RS".\nŠkola puna vode: Pogledajte kako đaci peru ruke vodom sa plafona\nNaplata će biti vršena na postojećim naplatnim stanicama "Prnjavor" i "Kladari" te na novoizgrađenim stanicama "Laktaši", "Drugovići" i privremenom naplatnom mjestu na petlji "Mahovljani".\n- Cijena putarine na relaciji Banja Luka - Kladari, nadomak Doboja, za putnička vozila iznosit će 7 KM, dok će vožnja od Banje Luke do Prnjavora koštati 4 KM. Definirane su cijene i za ostale kategorije vozila - saopćeno je iz "Autoputeva RS".\nNavode da će novi cjenovnik biti dostupan na internet-stranici ''Autoputeva RS'', kao i na svim naplatnim stanicama duž autoputa "9. januar" od Banje Luke do Doboja, kao i na autoputu od Bosanske Gradiške do Banje Luke.\n- Na autoputu Bosanska Gradiška - Banja Luka u funkciji ostaje otvoreni sistem naplate putarine u Jakupovcima. Ovaj sistem bit će u funkciji sve do završetka izgradnje i opremanja naplatnih stanica u Aleksandrovcu, Novoj Topoli i u Čatrnji, poslije čega će sistem naplate putarine iz otvorenog preći u zatvoreni - ističe se u saopćenju.\nS obzirom na to da putnici iz Banje Luke ka Doboju moraju proći naplatno mjesto u Jakupovcima, iz ''Autoputeva RS'' naglašavaju da prolazak plaćaju po utvrđenom cjenovniku, odnosno 2,5 KM za putnička vozila, ali na izlazu s autoputa "9. januar" u Kladarima ili u Prnjavoru taj iznos im se odbija od utvrđene cijene putarine na tom autoputu, tako da će na izlazu doplatiti razliku.\nU povratku ka Banjoj Luci, na privremenom naplatnom mjestu na petlji "Mahovljani", vozači će, uz priznanicu o plaćanju putarine na autoputu "9. januar", dobiti i vaučer koji im garantira besplatan prolazak kroz naplatnu stanicu "Jakupovci".\nU saopćenju se dodaje da su na privremenom naplatnom mjestu "Mahovljani", koje će biti u funkciji do zatvaranja sistema naplate putarine na autoputu Bosanska Gradiška - Banja Luka, predviđene po dvije trake, za manuelnu i elektronsku naplatu putarine u oba smjera.\nKada je riječ o naplati putarine elektronskim putem, pomoću TAG uređaja, na privremenoj naplatnoj stanici u Mahovljanima na naplatnim trakama za elektronsku naplatu putarine iz pravca Kladara prema Banjoj Luci, provjerava se ulazna stanica na kojoj je vozilo ušlo na autoput "9. januar" te se na osnovu toga naplaćuje putarina.\n- Vozilo u Jakupovcima prolazi kao besplatan korisnik s vaučerom. U suprotnom smjeru, odnosno kada iz Banje Luke idu ka Doboju, korisnicima koji imaju zabilježenu transakciju na naplatnoj stanici u Jakupovcima, na izlaznoj stanici se umanjuje cijena putarine za iznos naplaćen u Jakupovcima - navode iz ''Autoputeva RS''.\nSistem je u potpunosti automatiziran, a vozač, ukoliko želi, može na displeju pročitati koliko mu je vožnja naplaćena.\nTagovi: Banja LukaBiHDobojAutoputRS


RAZGOVOR O AKTIVNOSTIMA VLADE SRBIJE\nRAZGOVOR O AKTIVNOSTIMA VLADE SRBIJE\nMinistarka Mihajlović se sastala sa švedskim ambasadorom\nFoto:Kabinet potpredsednice Vlade Srbije,Ministarstvo građevinarstva, saobraćaja i infrastrukture/Mileta Mirčetić\nSaradnja u oblasti infrastrukturnih projekata, bezbednost saobraćaja ali i nastavak uspešne saradnje u oblasti rodne ravnopravnosti bile su teme sastanka ministarke građevinarstva, saobraćaja i infrastrukture Zorane Mihajlović sa Janom Lundinom, ambasadorom Švedske u Beogradu.\n"Vidim napredak u Srbiji iz godine u godinu. Uradili ste puno u infrastrukturi, započinjete nove projekte i siguran sam da možemo mnogo toga da naučimo jedni od drugih. Švedska je puno posvećena bezbednosti u saobraćaju u smanjenju saobraćajnih nesreća i tu smo da podelimo iskustva i u toj oblasti", rekao je Lundin.\nPotpredsednica Vlade istakla je da Srbija ove godine pokreće novi investicioni ciklus i da će vrednost projekata u infrastrukturi iznostiti oko 14 milijardi evra.\n"Samo ove godine pokrećemo izgradnju nekoliko auto-puteva, od Moravskog koridora, preko auto-puta ka BiH, nastavka izgradnje Koridora 11 od Preljine do Požege, auto-puta i brze saobraćajnice Ruma-Šabac i Šabac-Loznica. Takođe, puno ulažemo i u srpske železnice, pored najvažnijeg projekta brze pruge od Beograda do Budimpešte, sa ovom godinom rekonstruisaćemo i 550 km regionalnih pruga. Prostora za saradnju ima mnogo i vaše kompanije su dobrodošle u Srbiju", rekla je ona.\nNa sastanku je bilo reči i o rodnoj ravnopravnosti, a ambasador Lundin je pohvalio napore i aktivnosti Vlade Srbije i Koordinacionog tela u ovoj oblasti, navodi se u saopštenju Ministarstva.\n"Veoma smo zadovoljni kako teče realizacija projekta Integrisani odgovor na nasilje nad ženama i devojčicama i zadovoljstvo nam je da podržimo i sledeću fazu projekta. Računajte na podršku švedske vlade, koja je i poznata po promovisanju ovih vrednosti", rekao je on.\nOvom prilikom ambasador Švedske uputio je poziv potpredsednici Mihajlović za ministarsku konferenciju koja će se sledeće godine održati u Stokholmu na temu bezbednosti saobraćaja.


Stupila na snagu odluka o EURO 4 standardu: Uvoz vozila do 10 godina starosti | Bugojno Danas\nPočetna BiH Stupila na snagu odluka o EURO 4 standardu: Uvoz vozila do 10...\nStupila na snagu odluka o EURO 4 standardu: Uvoz vozila do 10 godina starosti\nOdluka po kojoj će se u BiH moći uvesti samo vozila koja ispunjavaju EURO 4 standard, stupila je danas na snagu.\n“Cijeneći činjenicu da, prilikom uvoza, komercijalna cestovna motorna vozila učestvuju s manje od 10 posto u ukupnom broju uvezenih vozila, odlučeno je da EKO-4 standard prilikom uvoza korištenih vozila tretira vozila M1 i N1 kategorije”, kazali su Feni u Ministarstvu komunikacija i prometa BiH.\n“Treba posebno istaći da će se primjenom ove odluke odnosno uvođenjem standarda EKO-4 prilikom uvoza automobila u BiH uskladiti najniži tehnički zahtjevi vozila s evropskim normama u ovoj oblasti te smanjiti zagađenje okoliša i opasnosti po zdravlje ljudi u Bosni i Hercegovini, te unaprijediti standard u oblasti zaštite životne sredine sa aspekta korištenja motornih vozila”, navode iz tog ministarstva.\n“Od svih uvezenih vozila u 2015. godini, putnička vozila učestvuju sa 83,33 posto, dok autobusi i teretna vozila zajedno učestvuju sa 8,22 posto”, naveli su za Fenu iz Ministarstva komunikacija i prometa BiH.\nPrethodni članakOO BOSS BUGOJNO: Za loše stanje u Bugojnu odgovornost snosi neodgovorna i korumpirana vlast\nSljedeći članakMilan Dunović, potpredsjednik F BiH i Jonathan Moor, ambasador OSCE-a u ponedjeljak u SBK-u\nBugojno: Izdaje se sprat kuće\nRedakcija - 03/03/2021


Beogradske izbore obeležila funkcionerska kampanja - Istinomer\nIzborna administracija i nezavisne institucije koje treba da obezbede poštovanje izbornih pravila i procedura nisu u potpunosti u skladu sa standardima za slobodne i fer izbore, rečeno je na konferenciji.\nU izveštaju se navodi da preporuke domaćih i međunarodnih posmatrača nisu primenjivane, što je dovelo do zloupotreba u izbornom procesu kao što su funkcionerska kampanja, zloupotreba javnih resursa, pritisci na birače, korupucija i neprofesionalno ponašanje medija.\nŠef posmatračke misije Raša Nedeljkov rekao je da je to što je rad Gradske izborne komisije ostao zatvoren za javnost predstavlja presedan, jer je po zakonu rad ovog organa javan.\n“Domaći posmatrači još nisu dobili akreditacije, iako je u slučaju Crte i Cesida, GIK pre skoro mesec dana konstatovao da ispunjavaju sve uslove. Ovakav tretman javnosti od strane GIK-a budi ozbiljnu zabrinutost za integritet izbornog procesa. Onemogućavanjem domaćih posmatrača da prate rad izborne administracije krši se međunarodna obaveza koju je Srbija kao članica OEBS preuzela i ozbiljno se narušava transparentnost izbornog procesa’’, rekao je Nedeljkov.\nProgramski direktor Crte Raša Nedeljkov/ Foto: Istinomer/Zoran Drekalović\nPrema njegovim rečima, kada institucije ne rade svoj posao ostaje da takmičari u izbornom procesu sami sebe regulišu.\nNalazi Crte pokazuju rastuću trend potencijalnih slučajeva kršenja zakona od strane opštinskih, gradskih, ali i republičkih funkcionera, zbog čega je podneto 14 prijava Agenciji za borbu protiv korupcije koje se odnose na nedozvoljene aktivnosti političkih subjekata, ali se Agencija po podnetim prijavama još nije izjasnila.\nInače, Crtini posmatrači raspoređeni su u svih 17 beogradskih opština i svakodnevno prikupljaju informacije u okviru posmatračke misije koja se sastoji iz praćenja predizborne kampanje, izbornog dana i procesa nakon izbornog dana do zaključenja konačnih rezultata izbora.\nPosmatrači su širom Beograda zabeležili slučajeve u kojima postoje indicije za indirektan potkup glasova deljenjem paketa sa prehrambenim namirnicama, sredstvima za higijenu i kućnom hemijom, besplatnih zdravstvenih pregleda ili besplatnih programa u organizaciji opštine ili stranke.\nŠef pravnog tima Crte Pavle Dimitrijević rekao je da su slični primeri zabeleženi i u prethodnim izbornim ciklusima, iako je zakonom zabranjeno da stranke organizuju humanitarne aktivnosti.\n“Prisutni su slučajevi zloupotreba javnih preduzeća u kampanji, dok je novina organizovanje besplatnih koncerata od strane opština na kojima se agituje za određenu političku opciju. Pozivamo tužilaštvo da istraži slučajeve potencijalne korupcije i drugih krivičnih dela u izbornom procesu, kao i Agenciju za borbu protiv korupcije da odluči o podnetim prijavama”, rekao je Dimitrijević.\nLista “Aleksandar Vučić – zato što volimo Beograd’’, prema izveštaju posmatračke misije, imala je najaktivniju kampanju, dok su aktivnosti drugih lista bile znatno manjeg intenziteta. Rezultati medija monitoringa koji Crta, takođe, sprovodi pokazuju da je i dalje prisutna velika disproporcija u vremenu koje u medijima dobijaju vlast i opozicija. Predstavnici gradske vlasti čak su tri puta zastupljeniji od opozicije. Dominantna je i negativna kampanja usmerena prema pripadnicima opozicije, dok se gradska vlast u medijima u velikoj meri predstavlja pozitivno.\nBgIzbori2018 funkcionerska kampanja gradska izborna komisija


Finansijski časopis The Banker dodelio Intesa Sanpaolo grupaciji tri prestižna priznanja | Kamatica\nFinansijski časopis The Banker dodelio Intesa Sanpaolo grupaciji tri prestižna priznanja\nRenomirani svetski finansijski časopis „The Banker“, deo izdavačke kuće Financial Times Group sinoć je na ceremoniji u Londonu dodelio Intesa Sanpaolo grupaciji tri prestižne nagrade: Najbolja banka u Srbiji, Najbolja banka u Italiji i Najbolja banka u zapadnoj Evropi u 2010. godini.\n“U veoma kompleksnim uslovima koji su obeležili ekonomiju u 2010. godini, Banca Intesa je nastojala da ostane pouzdan partner svojim klijentima, nastavljajući istim intenzitetom da kreditira privredu i građane. Posebno smo ponosni na činjenicu da smo i u kriznom periodu dali značajan doprinos u sprovođenju programa makroekonomske stabilizacije”, izjavila je Draginja Đurić, predsednik Izvršnog odbora Banca Intesa.\nPored nagrada za Najbolju banku u Srbiji i Italiji, uspeh Intesa Sanpaolo grupacije je upotpunjen nagradom za Najbolju banku u zapadnoj Evropi.\n“Zaista sam ponosan na ova priznanja”, izjavio je Korado Pasera (Corrado Passera), generalni i izvršni direktor Intesa Sanpaolo grupacije, dodajući da je “Intesa Sanpaolo jedna od nekoliko velikih finansijskih grupacija koje su kroz krizu prošle oslanjajući se na sopstvene resurse i pri tome ostvarile dobre rezultate.”\nGrupacija Intesa Sanpaolo je jedna od vodećih banaka u Evrozoni i najsnažnija bankarska grupacija u Italiji, u svim oblastima poslovanja. Zahvaljujući mreži od preko 5.900 ekspozitura, dobro pozicioniranih širom zemlje, Grupacija u Italiji opslužuje oko 11,3 miliona klijenata.\nInternacionalno poslovanje grupacije posebno je usredsređeno na zemlje Srednje, Istočne i Jugoistočne Evrope, kao i Mediteranskog basena, gde sa mrežom univerzalnih banaka kroz 1.800 ekspozitura uslužuje 8,6 miliona klijenata.\nBanca Intesa je vodeća banka na domaćem tržištu, pouzdan partner za 1,5 miliona klijenata, fizičkih i pravnih lica. Sa bruto bilansnom sumom od 3,4 milijarde evra, ukupnim depozitima od 1,75 milijardi evra i ukupnim plasmanim od preko 2 milijarde evra, Banca Intesa Beograd predvodi listu najvećih banaka u Srbiji. Zahvaljujući razvijenoj poslovnoj mreži koju čini 206 organizacionih jedinica u 120 gradova Srbije, najrazvijenijoj mreži bankomata i POS terminala, profesionalnom timu od 3.000 zaposlenih, banka ostvaruje značajan rast u svim oblastima poslovanja. Banca Intesa razvija poslovne aktivnosti u četiri pravca: poslovanje sa stanovništvom i malim biznisom, poslovanje sa privredom, sa lokalnim samoupravama i investiciono bankarstvo.\nMagazin „The Banker“ je veoma uticajan finansijski časopis čija istraživanja i analize se koriste kao parametri u svetu biznisa. Titulu »Banka godine«, koju ovaj magazin dodeljuje za različite regione, zemlje i kategorije, smatra se jednom od najprestižnijih svetskih bankarskih nagrada. Od samog osnivanja 1926. godine, ovaj magazin se bavi praćenjem aktivnosti finansijske industrije i predstavlja pouzdan izvor globalnog finansijskog obaveštavanja za pretplatnike u više od 150 zemalja. Raspolaže bazom podataka za više od 4.000 kreditnih institucija, na osnovu kojih vrednuje poslovnu snagu, renome, profitabilnost i ukupno stanje ovih kompanija.


Podrška dijalogu, EU i SAD sarađuju – DnevniZurnal\nPodrška dijalogu, EU i SAD sarađuju\nby admin 01/02/2022, 14:38 1.7k Views\nSpecijalni izaslanik SAD za zapadni Balkan Gabrijel Eskobar izjavio je posle sastanka sa premijerom Kosova Aljbinom Kurtijem da SAD u potpunosti podržavaju nezavisnost i teritorijalni integritet Kosova.\n„Iz američke perspektive, želim da kažem da SAD u potpunosti podržavaju nezavisnost i teritorijalni integritet Kosova. Pokazali ste da ste solidan partner, dobar prijatelj i na tome vam zahvaljujemo. Za Kosovo i region vidimo izvanredne mogućnosti“, rekao je Eskobar.\nOn je na zajedničkoj konferenciji za medije sa premijerom Kurtijem i specijalnim izaslanikom EU Miroslavom Lajčakom, rekao da su radili sa evropskim kolegama da prepoznaju Zapadni Balkan kao izuzetnu priliku, a ne opasnost i da ohrabruju sve strane da vide taj region kao potencijalno budućeg člana.\nKazao je da dijalog koji se odvija pod okrivljen EU ima punu podršku SAD-a.\nLajčak je poručio da su on i Eskobar na Kosovu da pošalju jasnu poruku da EU i SAD sarađuju i da pokažu da dele viziju Kosova, kao i dijalog za normalizaciju odnosa sa Srbijom.\n“Srećan sam što je poseta pružila priliku da sa predsednicom, premijerom, razgovaramo o našem planu za naredne mesece i nedelje. Nastavićemo naše diskusije. Ostaćemo ovde do srede, oni će nam pomoći da imamo jasnu sliku šta da očekujemo u budućnosti i da poguramo proces napred. U ovom trenutku želim da kažem da smo srećni što smo ovde zajedno”, rekao je on.\nPremijer Kosova Aljbin Kurti rekao je da su na sastanku kosovski zvaničnici informisali izaslanike za dijalog Gabrijela Eskobara i Miroslava Lajčaka o reformama u ekonomiji i pravosuđu.\nPrema njegovim rečima, upoznao ih je i sa naporima Vlade u borbi protiv kriminala i korupcije.\nKurti je dodao da Vlada upravlja i pandemijom, ističući da su dosegli 60 odsto vakcinisane populacije.\nRekao je da su odlučni da se poštuju i ostanu nedirnuti ustavnost, teritorijalni integritet, suverenitet i zakonitost.\nTokom posete Kosovu Lajčak i Eskobar razgovaraće sa predstavnicima političkih stranaka. civilnog društva i medjunarodne zajednice na Kosovu.\nNa kraju posete, 2. februara najavljena je zajednička konferencija za novinare Lajčaka i Eskobara.\nOsmani: Srbija blokira napredak u dijalogu\nPredsednica Kosova Vjosa Osmani ocenila je na sastanku sa specijalnim predstavnikom EU Miroslavom Lajčakom i zamenikom pomoćnika državnog sekretara SAD za Evropu i Evroaziju Gabrijelom Eskobarom da Srbija blokira napredak u dijalogu.\n“Već je jasno da Srbija svojim nekonstruktivnim pristupom blokira napredak u dijalogu”, rekla je Osmani, a saopšteno je iz njenog kabineta.\nOsmani je istakla da je Kosovo posvećeno dijalogu koji se fokusira na uzajamno priznavanje i rekla da je to dokazalo svojim predlozima datim tokom celog procesa.\nOna je takodje ponovila stav Kosova da sporazum o medjusobnom priznanju ne bi trebalo da utiče na suverenitet, teritorijalni integritet i ustavni poredak Kosova.\nKosovska predsednica je ocenila da je spisak sporazuma koje Srbija nije primenila dug i da ga hitno treba rešavati ako želi povratak poverenja u proces dijaloga, dodaje se u saopštenju.\nOsmani je rekla da Srbija ne samo da nastavlja da ne primenjuje prethodne sporazume, već pokazuje i jasne prepreke kada god učestvuje na sastancima koji su organizovani u okviru dijaloga u Briselu.\n“Očekujem od Evropske unije kao posrednika u dijalogu ravnopravan tretman obe strane”, kazala je predsednica Osmani.\nOna je još jednom istakla apsolutni značaj rasvetljavanja sudbine nestalih nasiljem kao prioriteta u procesu dijaloga.\nPosle susreta sa predsednicom Kosova, Lačak i Eskobar sastali su se sa premijerom Aljbinom Kurtijem.


Bivši njemački kancelar Gerhard Šreder i ruski predsjednik Vladimir Putin, 2009.\nGerhard Šreder sišao je sa pozicije njemačkog kancelara 2005. sa izgledima da bude poštovani državnik. Međutim, okolnosti su se promijenile.\nBERLIN - Prošle nedelje, njemački poslanici su odlučili da Šrederu oduzmu prostorije i osoblje koje mu pripadaju kao bivšem kancelaru, Evropski parlament je pozvao da bude sankionisan, a njegova Socijaldemokratska partija, u kojoj je i aktuelni kancelar, je za sredinu juna zakazala saslušanje po prijedlozima da Šreder bude izbačen.\nMnogi u Njemačkoj nisu gledali blagonaklono na Šrederovo poslovanje sa ruskim energetskim sektorom i prijateljstvo sa ruskim predsjednikom Vladimirom Putinom. Ni poslije ruske invazije na Ukrajinu 24. februara, Šreder se nije distancirao od Putina, niti je napustio bilo koji od poslova u ruskim energetskim kompanijama.\n"Gerhard Šreder se već godinama unazad ponaša kao biznismen, i treba da prestanemo da ga posmatramo kao bivšeg državnika i kancelara", kazala je kopredsjedavajuća Socijaldemokratske partije Saskja Eksen.\nKompanija Rosnjeft saopštila je da Šreder planira da podnese ostavku u bordu direktora, kojim je predsjedavao od 2017. Ipak, to izgleda nije bilo dovoljno da popravi njegov imidž jer su socijaldemokrate ocijenile da je "nažalost, prekasno".\nNjemački kancelar Olaf Šolc ocijenio je da Šreder treba da podnese ostavku i na druga radna mjesta u ruskom energetskom sektoru. Šreder je godinama predsjedavao odborom akcionara Sjevernog toka, i bio na čelu borda direktora gasovoda koji je trebalo da sprovede gas od Rusije do Njemačke, a čija je izgradnja zaustavljena u februaru zbog rata u Ukrajini.\nPrijateljski odnosi sa Putinom\nŠreder ima dobre odnose i sa Putinom. Ugostio je ruskog predsjednika 2004. u Hanoveru, a dvojica lidera pojavila su se tada zajedno i u televizijskoj emisiji. Upitan da li Putina smatra "besprijekornim demokratom", Šreder je odgovorio potvrdno.\nNekoliko nedelja pošto je sišao sa dužnosti kancelara, Šreder je kritikovan jer se sastao sa predstavnicima rusko-njemačkog konzorcijuma koji gradi gasovod Sjeverni tok. Dok je bio kancelar, podržavao je taj projekat.\nU aprilu 2014. uslikan je kako se grli sa Putinom na proslavi 70. rođendana u Sankt Petersburgu, u trenutku dok su tenzije Zapada i Rusije bile visoke zbog aneksije Krima.\nU februaru ove godine, Gasprom je saopštio da je predložio Šredera za člana borda direktora. Nije poznato da li će taj prijedlog, o kojem treba da se raspravlja u junu, proći dalje.\nPrije invazije na Ukrajinu, njemački kancelar Šolc je posjetio Moskvu i razgovarao sa Putinom, koji je hvalio Šredera kao "nezavisnog stručnjaka" i dodao da Nijemci koji neće da plaćaju mnogo za gas, treba da budu zahvalni Šrederu za to.\nIako je Šreder izjavio da je na ruskoj vladi da okonča rat u Ukrajini što prije i da bezbjednosni interesi Moskve ne opravdavaju vojnu intervenciju, nije govorio o svojim poslovima. Na mreži Linkedin je napisao da "je bilo mnogo grešaka sa obje strane" u odnosima Rusije i Zapada.\nBivši kancelar je svojevoljno vratio titulu počasnog građanina Hanovera, i tako preduhitrio gradske vlasti koje su to namjeravale da urade. Takođe je vratio i titule počasnog člana njemačke fudbalske federacije i fudbalskog kluba Borusija Dortmund. Ugledne socijaldemokrate apeluju da napusti stranku koju je vodio od 1999. do 2004.\nNije poznato šta je tačno razlog zbog kojeg se povukao iz Rosnjefta, ali se to desilo dan pošto su poslanici Bundestaga odlučili da mu oduzmu privilegije koje mu pripadaju kao bivšem kancelaru, a Evropski parlament odobrio rezoluciju kojom se "snažno zahtijeva" da podnese ostavke u ruskim firmama. Istim dokumentom se poziva na sankcionisanje političara koji primaju ruski novac.\nNjemačka priprema krizni plan za nagli prekid dotoka ruskog plina


PARTIZAN OBJAVIO FINANSIJSKI IZVEŠTAJ: Evo koliko duguju crno-beli!\nPočetna stranicaKK PartizanPARTIZAN OBJAVIO FINANSIJSKI IZVEŠTAJ: Evo koliko duguju crno-beli!\nObjavljen je dug Košarkaškog kluba Partizan za 2019. godinu.\nPrema podacima objavljenim na sajtu Agencije za privredne registre crno-beli za prošlu godinu duguju 91.394.427 dinara što iznosi 770.130 evra.\nNavodi se i da je dug prema Expo banci koji se nalazi u finansijskom izveštaju predmet sudskog spora i kao takav nije opterećenje za KK Partizan, ali će se do okončanja spora ovaj dug će se nalaziti u knjigama.\n- Kada je u pitanju poreski dug koji je nasleđen i kojem su pripisane velike kamate, KK Partizan se nalazi u procesu ulaska u reprogram nakon čega će taj dug prerasti u dugoročnu obavezu. Jednostavnije rečeno, dug neće biti na gomili, već će se plaćati u ratama koje će na naplatu dospevati u dogovorenom vremenskom periodu i neće predstavljati nikakvo opterećenje za klub. Takođe je važno napomenuti da će nakon ulaska u reprogram, veliki deo kamate biti otpisan - preneo je Telegraf reči izvora iz Partizana.\n- U prihodima kluba za 2019. godinu nema prihoda od dva najveća sponzora kluba, kompanija NIS i MTS. Naime, ugovori za sezonu 2018/19 su eskontovani i naplaćeni krajem 2018. godine, pa su zbog toga bili deo finansijskog izveštaja za 2018. godinu. U sezoni 2019/20 ugovori su naplaćeni u redovnom terminu, a to je januar 2020. i oni će biti deo finansijskog izveštaja za 2020 - navedeno je iz Partizana.


Politika: Vučić: Vojno-ekonomska saradnja sa Slovenijom - BalkaniYUm.TV '); } //]]>\nVučić: Vojno-ekonomska saradnja sa Slovenijom\nPremijer Srbije Aleksandar Vučić ocenio je danas, na poslovnom forumu Srbija-Slovenija, da dobru šansu za unapređenje ekonomskih odnosa dve zemlje vidi u vojno-ekonomskoj saradnji i turizmu.\nVučić je, govoreći pred učesnicima Foruma u Privrednoj komori Srbije (PKS), naglasio da dve zemlje nemaju nikakvih političkih prepreka, da imaju dobre, iskrene i prijateljske odnose.\nPremijer je ukazao da ima više oblasti u kojima očekuje veći razvoj, dodajući da može biti ostavrena bolja vojno-ekonomska saradnja.\n"Plašim se da će u budućnosti biti još veće trzište za tu robu. Mislim da tu imao izvanredan prostor za saradnju", naglasio je Vučić.\nOn je ukazao da je druga oblast turizam u kojoj postoji veliki prostor za saradnju, te je pozvao slovenačke investitore da pogledaju srpske banje.\nVučić je podsetio da u Srbiji postoji Vranjska banja sa vodom od 116 stepeni, temperatura koja nigde u svetu nije ni blizu, a istovremeno Srbija gubi 140 litara u sekundi da je ne koristi nizašta.\n"Potrebni su nam tu pomoć i znanje Slovenije", kazao je on.\nTakođe je izrazio da postoji potencijal i u agrokompleksu, dodajući da mu je drago da su ministri poljoprivrede imali dobre razgovore.\nIzrazio je uverenje da će mogućnost dugoročnog zakupa zemljišta doprineti razvoju svih industrija.\nTakođe je kazao da postoji šansa i u zajedničkom izlasku na terća trzišta, posebno kada je reč o vojnoj industriji, ali i drugim ekonomskim granama.\nPored toga, smatra, da bi bio korista i zajednički program za turiste iz drugih zemalja.\nNa kraju je Vučić podsetio da će Srbija imati minimalan deficit krajem godine, i to zato što se vraćaju satri godivi iz pretrhemijskog kompleksa.\nSVE BOLJI ODNOSI SRBIJE I SLOVENIJE\nVučić je rekao da Srbija i Slovenija imaju sve bolje odnose, da je ekonomska saradnja u usponu, te da dve zemlje nemaju otvorenih pitanja, izuzimajući još neke segmente sukcesije.\n"Imamo pozitivne trendove što se rasta ekonomije tiče, ali imamo još prostora za napradak", rekao je Vučić i dodao da je Slovenija zemlja sa kojom nemamo gotovo nikakvih otvorenih pitanja, izuzev pitanja sukcesije imovine, ali je, na primer, danas već rešeno pitanje Beogradske banke i Ljubljanske banke u Njujorku.\n"Premijer Cerar i ja smo o tome razgovarali i nasamo i naši timovi su razgovarali šta treba da uradimo, šta da naučimo, da bismo našli rešenje za taj problem", rekao je Vučić.\nVučić je rekao da je treća zajednička sednica vlada prošla još uspešnije od prve dve i da su ministri pokušali da pokriju sve sfere društvenog života, iako je prioritet dat političkim i ekonomskim pitanjima.\n"Razgovarali smo i o srpskim banjama, imamo ih mnogo... Razgovarali smo i o vojnoj, vojno-ekonomskoj i o vojno-obrazovnoj saradnji. Po pitanju migrantske krize radićemo zajedno. Oni su spremni da pošalju deo ljudi, ako bude potrebno, a mi smo to sa radošću prihvatili jer su Slovenci dobrodošli", rekao je Vučić.\nOn je naveo da je video i zadovoljstvo kod ministra rudarstva i energetike Aleksandra Antića kada je bilo reči o starim rudnicima koje je Slovenija rešila, te da veruje da će oni biti mentori po tom pitanju.\nVučić je rekao da je na sednici vlade bilo reči i o vazdušnom saobraćaju, elektronoskom plaćanju, završetku uvođenja e-uprave.\n"Ono što je takođe bila tema je i zajednički nastup na trećim tržištima, pre svega prema SAD i Iranu", rekao je Vučić.


Republika Srpska osnovala je Žandarmerijsku jedinicu\nBy Mladen Dragojlovic / Објављено на: September 24, 2019\nUprkos kritikama više međunarodnih organizacija i političara iz bošnjačkih stranaka, Ministarstvo unutrašnjih poslova Republike Srpske promovisalo je u utorak Jedinicu žandarmerije, kao novu formaciju policije u ovom bosanskohercegovačkom entitetu.\nCeremonija postrojavanja održana je u Centru za obuku u blizini Banjaluke, kojoj je prisustvovalo celo rukovodstvo RS-a, uključujući srpskog člana Predsedništva BiH Milorada Dodika. On je izjavio da je novoformirana jedinica svestrana i da se može koristiti bez obzira na izazove sa kojima se suočava.\n„Žandarmerija je operativna jedinica koja se može koristiti u raznim zadacima i veoma je pokretna, nije stacionarna. Razvijamo moderne policijske snage slične onima na Zapadu. Ono što mi je važno jeste da sam od ljudi širom RS dobijao pozitivne poruke za način na koji smo to organizovali, jer on ljudima daje osećaj bezbednosti, a to nam je važno,” rekao je Dodik.\nDodao je da je “ovo ujedno i poruka da smo spremni suočiti se sa svim potencijalnim izazovima sa bilo koje strane, poput pretnje ustavnoj strukturi ili bezbednosti bilo kojeg našeg građanina.”\nPredsednica RS, Željka Cvijanović, rekla je novinarimada ovo predstavlja veliki korak napred u jačanju Ministarstva unutrašnjih poslova RS.\n“Volela bih da niko morao koristiti silu i oružje, želim da gradimo bolnice kako ne bismo imali bolesnih ljudi, ali na žalost, svijet je drugačiji … Moramo raditi na jačanju naših institucija i kapacitetu da RS bude bezbedna i stabilna, a da bismo bila takva republika, moramo biti jači ekonomski i finansijski, moramo zaštititi političku stabilnost naših institucija i moramo svakodnevno jačati opštu bezbednost,” istakla je ona.\nS druge strane, bošnjački potpredsjednik Republike Srpske, Ramiz Salkić, rekao je da nema sumnje da će nova jedinica služiti zaštiti i provođenju ideja i ciljeva određene politike.\n“Dobro obučena i dobro opremljena jedinica, bez obzira što ima manje policajaca, može biti mnogo opasnija ako je zloupotrebljena od strane sistema ili interesne grupe”, tvrdi Salkić.\nMinistar unutrašnjih poslova Federacije BiH Aljoša Čampara rekao je da je osnivanje Žandarmerije RS neuspešan pokušaj izlaska iz neugodne situacije, jer nije formiran rezervni sastav policije u ovom entitetu.\nPojasnio je da Ministarstvo unutrašnjih poslova RS nije proširilo svoje kapacitete, već je formiralo novu jedinicu od postojećih zaposlenih.\nSigurno je da će nova policijska jedinica moći pomoći Graničnoj policiji BiH u zaštiti državnih granica od ilegalnih migranata, ali bit će i pitanje koje se protiv RS može upotrebiti u političkim sporovima s bošnjačkim političarima./ibna


Tramp preti Evropi: Vratićemo vam teroriste - 02.08.2019, Sputnik Srbija\nTramp preti Evropi: Vratićemo vam teroriste\nAmerički predsednik Donald Tramp zapretio je da će „hiljade terorista ’Islamske države‘, koji su zarobljeni u Siriji, vratiti u Evropu“. 02.08.2019, Sputnik Srbija\nvesti, svet, daeš, evropa\nAmerički predsednik Donald Tramp zapretio je da će „hiljade terorista ’Islamske države‘, koji su zarobljeni u Siriji, vratiti u Evropu“.\nKako javlja „Indipendent“, ukoliko evropske države ne budu žele da prihvate svoje građane koji su se pridružile DAEŠ-u u Siriji, SAD će ih same poslati u Evropu, kazao je Tramp.\nOko 800 boraca „Islamske države“ poreklom iz Evrope zarobljeno je na severu Sirije zajedno sa ženama i decom.\nTrampova administracije zahtevala je od vlada evropskih zemalja da prihvate svoje građane koji se sumnjiče da su se pridružili DAEŠ-u, ali većina zemalja je odbila da to učini iz straha da su povratnici iz Sirije bezbednosni rizik, prenosi B 92.\n„Želimo da Evropa primi hiljade boraca ’Islamske države‘. Hajde da vidimo da li će ih primiti. Ako neće, mi ćemo morati da ih pošaljemo u Evropu“, rekao je Tramp u Beloj kući.\nAmerički saveznici u Siriji drže u zarobljeništvu oko 13.000 stranaca, koji se sumnjiče da su povezani sa DAEŠ-om\nReč je o oko 2.000 muškaraca i oko 11.000 žena i dece, od kojih je većina zarobljena prilikom pada kalifata ranije ove godine.\nPretpostavlja se da je zarobljeno više od 50 državljana Velike Britanije, od kojih je devet muškaraca, 20 žena i oko 30 dece. Među njima je i Šamina Begum (15), takozvana nevesta DAEŠ-a, koja je napustila Veliku Britaniju kao bi se pridružila ID u Siriji, piše „Independent“.


Lejka i ukrasni cincari rastu u domu Veljkovića - juGmedia\nLejka i ukrasni cincari rastu u domu Veljkovića\nDanas je prava retkost naići na domaćinstvo u kome se još uvek gaji lejka, bez koje šezdesetih godina ni jedna domaćica u vranjskom kraju nije mogla da zamisli svoju kuhinju. Upravo jedna takva raste u dvorištu Stojana i Ljiljane Veljković u Donjem Neradovcu.\nOvu biljku Ljiljana je zasadila ispod vinove loze i prosto zaboravila na nju, ali kada se posle izvesnog vremena setila da vidi šta je sa lejkom primetila je da se njena loza uspuzala na vrh vinove loze i odozgo pustila predivan plod kome se dive svi koji dođu u njihovo dvorište.\nOni najstariji obično tu priliku iskoriste da se prisete zašta su ih sve žene koristile u kuhinji kada bi ih u jesen, posle berbe, dobro osušile u hladovini. Kažu da su domaćice onu najveću, pošto bi je izdubile i očistile od semena, uvek ostavljale za zahvatanje vode prilikom kupanja, a one male koristile su za zahvatanje vrele i hladene vode kada su prale veš i sudove.\nVeljkovići u svom dvorištu imaju i zasađene ukrasne cincare koje kada uberu poklone onima koji vole da ih imaju u kući.\nKonstituisan niški parlament, novi predsednik Skupštine grada Boban Džunić\nOd 128 obrađenih rezultata samo dva pozitivna\nU poslednja 24 časa u Zavod za javno zdravlje Leskovac stigla su 128 rezultata iz laboratorije "Vatreno oko" i "Torlak" od kojih su samo dva sa pozitivnim…


Nove informacije o očekivanoj ceni iPhone-a 8 - iMagazin\nNove informacije o očekivanoj ceni iPhone-a 8\n2017/08/28 | 17:24\nOvoga puta, nešto optimstičnija verzija je ugledala svetlost dana. I dalje ne bi trebalo sumnjati u to da će iPhone 8 biti najskuplja verzija iPhone-a ikada stvorenog, ali možda neće biti toliko skup kao što većina ljudi očekuje.\nVeć smo počeli da sumnjamo pre 6 meseci, da ako sve funkcije o kojima su kružile glasine budu dodate na iPhone 8, onda će njegova cena biti ekstremno velika. Onda je proteklog meseca autor Daring Fireball-a John Gruber, podigao paniku na još veći nivo. Možete da pročitate njegovo mišljenje na ovom linku, ali mi bismo hteli da citiramo samo jednu zloslutnu rečenicu:\nPočetna cena uređaja od 1,500 dolara je verovatno previsoka. Ali verujem da je cena od 1,200 dolara moguća početna cena, obzirom na to da bi onaj najkvalitetniji model mogao da košta između 1,300 i 1,400 dolara.\nMeđutim, novinar New York Times-a Brian X Chen, govorio je o pozitivnijem očekivanju zasnovanom na njegovim izvorima. Prema njima,\niPhone 8, sa najmanjom dostupnom opcijom memorije koja je 64GB, koštaće “samo” 999 dolara.\nDruge očekivane opcije memorije, od 256GB i 512GB će očigledno podići cenu još više (novinar očekuje da će cena biti oko 1,099 dolara i 1,199 dolara), ali čak i ako osnovni model neće koštati više od 1,000 dolara, to je još uvek bolje od Gruber-ovih 1,300-1,400 dolara.\nApple će zaista morati da obrati pažnju na to da ne pretera sa cenama. Kao što smo napisali, neki analitičari očekuju kako će samo jedna od pet osoba kupiti telefon sa cenom koja je jednaka manjem bogatstvu. Ova situacija bi takođe mogla da bude odlična za Samsung, jer bi sa lakoćom mogli da privuku korisnike.\nIpak, ako uzmemo u obzir da ni nedavno predstavljeni Samsung Galaxy Note 8 nije tako jeftin, sa početnom cenom od 960 dolara, cena iPhone-a od 999 dolara se ne čini tako nerealno visokom, da bi mogla da uzrokuje masovnu migraciju sa platforme među korisnicima. Naravno, da bi se to dogodilo, telefon će zapravo morati da ima ovu početnu cenu i moraće da bude jednak konkurenciji u pogledu funkcija.\nVidećemo koliko će Apple zapravo učiniti od svega ovoga, ali na osnovu vesti koje već imamo, puni smo nade za iPhone 8.


Leteći automobil koji pokreće be-em-ve motor dobio dozvolu za vazdušnu plovidbu /video/ - 27.01.2022, Sputnik Srbija\nLeteći automobil koji pokreće be-em-ve motor dobio dozvolu za vazdušnu plovidbu /video/\nAutomobil koji može da se transformiše u mali avion dobio je „zvanični sertifikat za vazdušnu plovidbu“.Sertifikat je izdala slovačka saobraćajna uprava. 27.01.2022, Sputnik Srbija\nKompanija Klein Vision koja distribuira ove automobile, saopštila je da je završeno 70 sati „rigoroznog testiranja leta“, uključujući preko 200 poletanja i sletanja. Sve je to bilo kompatibilno sa standardima Evropske agencije za bezbednost vazduhoplovstva.„Izazovni testovi letenja uključivali su čitav niz manevara leta i performansi i pokazali su zadivljujuću statičku i dinamičku stabilnost u avionskom režimu“, navodi se u saopštenju kompanije.AirCar pokreće 1,6-litarski be-em-ve motor i radi na "gorivo koje se prodaje na bilo kojoj benzinskoj pumpi", rekao je predstavnik kompanije Anton Zajac za Si-En-En. Vozilo može da leti na maksimalnoj radnoj visini od 18.000 stopa, dodao je on. Potrebno je dva minuta i 15 sekundi da se iz automobila transformiše u avion. Krila i rep se automatski sklapaju za vožnju na putu.Takođe je saopšteno da je za upravljanje vozilom potrebna pilotska dozvola. Očekuje se da će AirCar biti komercijalno dostupan u roku od 12 meseci, prenosi RT.Inače, kompanija Be-EM-Ve na početku je proizvodila avionske motore, ali je posle Prvog svetskog rata Nemačkoj bilo zabranjeno da narednih pet godina pravi avione ili motore za njih. Kompanija se zbog toga prebacila na proizvodnju motocikala i automobila. Godine 1924. nastavili su proizvodnju avionskih motora, da bi na kraju prestali 1945. godine. Poznati logo sa četiri obojena kvadranta predstavlja propeler aviona koji se okreće.\ndruštvo, automobilska industrija\n09:15 27.01.2022 (Osveženo: 09:24 27.01.2022)\n© Jutjub/CarscoopsLeteći automobil\nAutomobil koji može da se transformiše u mali avion dobio je „zvanični sertifikat za vazdušnu plovidbu“.Sertifikat je izdala slovačka saobraćajna uprava.\nKompanija Klein Vision koja distribuira ove automobile, saopštila je da je završeno 70 sati „rigoroznog testiranja leta“, uključujući preko 200 poletanja i sletanja. Sve je to bilo kompatibilno sa standardima Evropske agencije za bezbednost vazduhoplovstva.\n„Izazovni testovi letenja uključivali su čitav niz manevara leta i performansi i pokazali su zadivljujuću statičku i dinamičku stabilnost u avionskom režimu“, navodi se u saopštenju kompanije.\nAirCar pokreće 1,6-litarski be-em-ve motor i radi na "gorivo koje se prodaje na bilo kojoj benzinskoj pumpi", rekao je predstavnik kompanije Anton Zajac za Si-En-En.\nVozilo može da leti na maksimalnoj radnoj visini od 18.000 stopa, dodao je on.\nPotrebno je dva minuta i 15 sekundi da se iz automobila transformiše u avion. Krila i rep se automatski sklapaju za vožnju na putu.\nTakođe je saopšteno da je za upravljanje vozilom potrebna pilotska dozvola.\nOčekuje se da će AirCar biti komercijalno dostupan u roku od 12 meseci, prenosi RT.\nInače, kompanija Be-EM-Ve na početku je proizvodila avionske motore, ali je posle Prvog svetskog rata Nemačkoj bilo zabranjeno da narednih pet godina pravi avione ili motore za njih. Kompanija se zbog toga prebacila na proizvodnju motocikala i automobila. Godine 1924. nastavili su proizvodnju avionskih motora, da bi na kraju prestali 1945. godine.\nPoznati logo sa četiri obojena kvadranta predstavlja propeler aviona koji se okreće.


Stefanović: Medijska kampanja protiv mene dobila novu dimenziju, pominje se moj mrtvi otac – Otvoreno\nNaslovnaVestiStefanović: Medijska kampanja protiv mene dobila novu dimenziju, pominje se moj mrtvi...\nMedijsko-politička kampanja, koja se vodi protiv mene u poslednjih nekoliko meseci, danas je doživela novu dimenziju, u kojoj je meta postao i moj mrtvi otac, saopštio je danas ministar odbrane Nebojša Stefanović.\nKako Stefanović kaže, ne bi ga čudilo da dolazi od onih koji su ga napadali i dok je bio živ, ali sada su im se pridružili i oni mediji koji tvrde da su drugačiji od Đilasovih i da se zalažu za drugačiju Srbiju od one koju smo nasledili 2012. godine.\n„Napadi kojima sam izložen su toliko besmisleni i toliko neartikulisani da je tragikomično slušati šta svakoga dana izgovaraju razni ljudi, koji ne mogu ni da zapamte zbog čega su me napadali prethodnog dana, pa narednog plasiraju dijametralne teze. I jasno mi je da njima nije važno šta je tema napada, ali da je važno da u negativnom smislu pomenu moje ime, a i ime mog pokojnog oca. Posebno je opskurno što se u medijima, u sklopu ove kampanje, o meni sada izjašnjavaju i astrolozi, a uskoro očekujem i proroke i nadrilekare“, ističe Stefanović.\nKako prepričava, svakoga dana je „špijun SAD, nije jasno samo da li me je na javnim sastancima zavrbovala CIA, DEA ili FBI, iako sam i od BIA i od drugih službi ove godine uredno dobio sertifikat za pristup tajnama najvišeg stepena poverljivosti. Bezbednosne službe naše zemlje ovim činom garantuju da su njihova saznanja takva da potvrđuju da nemam nelegalnih kontakata sa strancima ili kriminalcima, ali pretpostavljam da pojedini analitičari znaju više i bolje od države Srbije“.\nA onda, objašnjava Stefanović, sledećeg dana nije više špijun SAD, već mu se na teret stavljaju druge stvari.\n„Sledećeg dana, u danu kada nisam dominantno špijun SAD, sam optuživan da sam navodno podmetao Koluviji da optuži Andreja Vučića da je vlasnik Koluvijine farme droge, iako sam prvi izašao sa proverenom informacijom, kao i policajci koji su radili na ovom slučaju, da ni Andrej ni Aleksandar Vučić nemaju bilo kakve veze sa Koluvijom, niti sa Jovanjicom. Štaviše, jasno sam ponudio da odmah budem ispitan o ovom slučaju i da se poligrafski testiram, ali nikakav poziv od tužioca nisam dobio“, kaže on.\nStefanović ističe da se nikada nije video sa Belivukom.


Back AKTUELNO ::: DRUŠTVO AKTUELNO ::: DRUŠTVO IZNOŠENJE SMEĆA\nutorak, 05 novembar 2013 20:55\nHigijena i zvanično\nGradska odluka da Javno komunalno preduzeće “Higijena“ odnosi smeće i iz Starčeva neće značiti nikakvu promenu. I do sada, od pre dve godine, to je radila “Higijena“, ali na osnovu ugovora sa JKP-om “Starčevac“. Ipak, promena bi mogla nastati jer “Higijena“ najavljuje i zahtev za promenu cene, jer je usluga odnošenja smeća za stanovnike grada više nego duplo veća.\nPosle saniranja i čišćenja, starčevačka deponija prestala je da radi 2011. godine. Od tada je komunalni otpad iz ovog sela odnosila pančevačka “Higijena“, ali na osnovu ugovora sa mesnim komunalnim preduzećem. Sada, dve godine kasnije, Gradsko veće odlučilo je da ovaj posao bude i ozvaničen kao deo posla “Higijene“.\n- Interesantan je pravac u kom idemo, a biće nastavljen u okviru formiranja novog komunalnog preduzeća za naseljena mesta i otvaranja nove deponije, koje je izvesno. Potreba je da se tamo deponuje sve smeće sa teritorije Grada Pančeva i taj posao može da radi samo “Higijena“. Mislimo da će se tako i popraviti usluga ove firme, rekao je član Gradskog veća za stambeno-komunalnu oblast Predrag Patić.\nSmeće će se odnositi iz Starčeva kao i do sada, kazao je direktor JKP-a “Starčevac“ Milan Bačujkov, pa će “Higijena“ nastaviti to da radi svakog četvrtka, kao i do sada.\n- Došli smo u situaciju da zbog naše deponije, koja je delimično sanirana, sami iznosimo smeće u Pančevo, a nemamo potrebnu mehanizaciju. Bili smo u pregovorima sa “Higijenom“ da im prepustimo i, evo, doneta je odluka na Veću i očekujemo da je potvrdi Skupština, kazao je Bačujkov.\nStarčevci su do sada plaćali odnošenje smeća 2,7 dinara po kvadratu stambene površine. Kako smo mogli da čujemo iz “Higijene“, ipak će uslediti zahtev za promenu ove cene, pošto je ona niža nego za stanovnike grada, koji po kvadratu plaćaju 6,5 dinara. Jedan od razloga što je pre dve godine starčevačko smeće počelo da se donosi u Pančevo jeste i to što je na izlazu iz Starčeva prema Omoljici nastala deponija koja je ugrožavala okolinu. Tada je počela remedijacija, ali do danas nije u potpunosti završena zbog nedostatka novca.


EK: Srbiji argumentovan odgovor, Španiji "Prodijeva doktrina" - European Western Balkans\nAutor EWB 05. 10. 2017. 05. 10. 2017.\nBRISEL – Evropska komisija kaže da će kada bude dobila pismo srpskih vlasti detaljno odgovoriti na pitanja povodom svoje pozicije kada su u pitanju slučajevi Kosova i Katalonije.\n“Kada dobijemo pismo, odgovorićemo na njega. Možete biti sigurni da će naš odgovor biti dobro pripremljen i predstavljen. To je uvek slučaj sa našim odgovorima i ne vidim zašto bi bilo išta drugačije u ovom slučaju”, izjavio je portparol Evropske komisije Aleksandar Vinterštajn.\nEvropska komisija je u izjavi za Tanjug odbacila optužbu da se radi o duplim standardima u slučaju njihove ocene da se “slučajevi Kosova i Katalonije ne mogu porediti”.\nU dodatnom objašnjenju, izvori Evropske komisije za Tanjug naglašavaju da se EU u slučaju Španije rukovodi tzv. “Prodijevom doktrinom”, prema kojoj se Unija ne meša u unutrašnja ustavna pitanja zemalja članica.\nIsta doktrina, nazvana prema nekadašnjem predsedniku Evropske komisije Romanu Prodiju, kaže da otcepljena terirorija može napustiti državu članicu EU i postati ponovo deo EU samo ako je nezavisnost stečena u skladu sa ustavom zemlje članice koju je napustila.\nKada je Kosovo u pitanju, Evropska komisija se pozvala na zaključke Saveta ministara EU od 17. marta 2008. godine kada je dogovorena zajednička reakcija na Kosovsku deklaraciju nezavisnosti.\n“Savet naglašava da je Kosovo sui generis slučaj i napominje da će zemlje članice, u skladu sa svojim nacionalnim praksama i međunarodnim pravom, odlučivati o svojim odnosima sa Kosovom”, navodi se u zaključku Saveta ministra EU iz 2008. godine.\nPremijerka Srbije Ana Brnabić najavila je da će naredne nedelje tokom svoje posete Briselu evropskim zvaničnicima predati pismo u kome vlasti Srbije zahtevaju odgovore na pitanja u vezi sa stavom Evropske komisije u slučajevima Kosova i Katalonije.\nEWB 20. 05. 2019. 20. 05. 2019.


Siniša Mali zabranio upotrebu deterdženta posle 22h - Njuz.netNjuz.net\nSiniša Mali zabranio upotrebu deterdženta posle 22h\nDrastične kazne za sve kod kojih policija noću pronađe deterdžent\nBEOGRAD, 7. septembar 2017, (Njuz) – Gradonačelnik Beograda Siniša Mali zabranio je danas upotrebu deterdženta na teritoriji glavnog grada posle 22 h. Ova odluka je doneta da bi se beogradske fontane sačuvale od napada izazvanih političkim ludilom opozicije, saopštio je gradonačelnik.\n– Zabrana deterdženta važi za celu teritoriju grada u periodu od 22 do 6 sati ujutru. Cilj ove odluke je sprečavanje pojedinaca da svoje bolesne političke ambicije ostvare sipanjem deterdženta u fontane. Svi građani koje policija u navedenom periodu zatekne sa deterdžentom u rukama, bilo u kući ili na nekom javnom prostoru, biće drastično kažnjeni – istakao je Mali i napomenuo da se ova zabrana odnosi samo na korišćenje deterdženta, ne i na nošenje omekšivača.\n– Fontane su jedan od simbola Beograda i ja ne mogu da verujem da postoje pojedinci koji su spremni da noću uništavaju grad u kome žive samo zbog toga što smatraju da na tom mestu treba da stoji nešto drugo. Izluđuju me takve stvari i zbog toga će neko morati da odgovara jer ne smemo da dozvolimo da nam bilo ko nekažnjeno upropaštava Beograd – napomenuo je gradonačelnik i dodao da mu dođe da podnese ostavku kad samo pomisli da bi još neko mogao da ubaci deterdžent u fontanu.\nOn je naglasio da očekuje i da Skupština grada uskoro donese odluku o sprečavanju komentarisanja radova u Beogradu kako bi se pojedinci sprečili da šire negativnu sliku o gradskoj vlasti.\nTagovi: Deterdžent, Fontane, siniša mali, zabrana\nmilan (nisam odavde) 07/09/2017 u 02:47\nA sve druge aktivnosti, u kojima on uzima lično učešće i dalje nisu zabranjene u tom vremenu!\namharac 07/09/2017 u 07:33\nma niko ne ubacije deterdzent to je voda iz BGD vodovoda , direktno. ona kuju mi obicni smrtnici pijemo\nMalo mnogo 07/09/2017 u 08:51\nBolesne političke ambicije su uvek nanosile štetu velikih razmera.


DJ Miss Kay Dee – CLUBBING.RS\nRođena 26. Novembra 1985. u Novom Sadu, Srbiji, Miss Kay Dee je bila predodređena da se uključi u svet muzike.\nNjen prvi kontakt sa muzikom je ustanovljen tokom ranog detinjstva kada je počela sa pevanjem na raznim lokalnim festivalima. Brzo je proširila svoj muzički repertoar sa časovima klavira u sedmoj godini i plesom od desete godine. Uvek ambiciozna, Miss Kay Dee se posebno zainteresovala za Latino-američke plesove, učestvovala je i pobeđivala na mnogim plesnim takmičenjima.\nSvojim počecima u lokalnim klubovima u 2004. upoznala se sa electronic dance muzičkom scenom, te je njen afinitet ka elektronskoj muzici inspirisao da uplovi u vode profesionalnog DJ-inga.\nPrvu ploču je kupila početkom 2005. godine i ubrzo se upisala na časove DJ-inga. Svakodnevnim vežbanjem, ubrzo je usavršila tehniku mixanja muzike na gramofonima i postepeno razvila svoj prepoznatljiv stil. Orijentišući se prvenstveno na dva muzička seta, disco, funky, latin house i tribal, deep, progressive house, Miss Kay Dee je vremenom shvatila da je prvi set njena prava strast u elektronskoj muzici.\n2007. zaposlila se u muzičkom studiju sto joj je pružilo mogućnost da se prilagodi različitim muzičkim pravcima, i u isto vreme omogući ulaz u svet muzičke produkcije. Tokom ove godine, radila je kao tonski tehničar na jednom od najvećih Evropskih muzičkih događaja, Exit Festival-u, gde je imala čast da upozna velikane iz sveta DJ-inga, poput John Digweed, Trentemoller, Roger Sanchez, i Frankie Knuckles.\nTokom leta 2011. vratila se na Exit muzički Festival, ovog puta i kao glavni izvođač sa sopstvenim DJ setom, kao i pred-izvođač za nastup svetski poznatog DJ dvojca iz Nemačke, Syke ‘N’ Sugarstarr nastupajući na Radio AS FM stage-u.


Sportska obuća Puma R78 SL 37412703 KOBALT PLAVA - https://shop.ccc.eu\nPUMA R78 SL 37412703 Granatowy\nSportska obuća Puma R78 SL 37412703 KOBALT PLAVA\nModel R78 SL 37412703\nKod proizvoda 5903419683718\nTežina obuće u gramima (najmanja veličina) 320\nKratke čizme Gino Rossi DBI774-REJ KAMEL\nPUMA je jedan od vodećih sportskih brendova na svetu. Već duže od 65 godina, PUMA stvara bogatu istoriju u dizajnu obuće za najbrže atletičare na svetu. Ovaj brend je stalno uključen u uzbudljivu saradnju sa renomiranim dizajnerskim kompanijama i slavnim ličnostima, kao što su Riana, The Weekend, Kara Delevin ili Selena Gomez – prebacujući inovativne i energetične dizajne u svet sporta.\n2013. godine, Bjorn Gulden – predsednik kompanije – prestavio je novu misiju – PUMA kao najbrža sportska kompanija na svetu.\nNjihov slogan ZAUVEK BRŽI, koji oslikava novo pozicioniranje brenda, je glavna ideja kompanije koja se izražava svim njihovim aktivnostima. Cilj PUMA brenda je postao brz odgovor nov trendovima, brzo uvođenje inovacija na tržište, brzo donošenje odluka i isto tako brzo rešavanje problema.


okt 20, 2021\tBiH, Domaće kompanije, Ličnosti, Projekti, Regija, Seminari, Vijesti 0\n1.U Sarajevu se 2 i 3 Novembra održava X Međunarodna naučno stručna konferencija, ovaj put o temi ”Sfera 2021:Tehnologija betona”. Recite nam više. Tako je, konferencija će se održati u Hotelu Hills, a okupit će regionalne predavače i kompanije koje će se predstavljati ciljanoj skupini. Ovaj put će se u …\nokt 18, 2021\tBiH, Najave, Nauka i Tehnologija, Projekti, Regija, Seminari, Tržišta, Vijesti 0\nMeđunarodna naučno stručna konferencija ”Sfera 2021:Tehnologija betona” održat će se 2 i 3.11.2021 godine u Sarajevu, Hotel Hills. Konferencija će okupiti regionalne predavače i stručnjake koji će govoriti o različitim tematskim jedinicama koje će se obrađivati. Teme su: Tehnologija betona, Beton u niskogradnji, BIM – Beton u savremenom projektovanju konstrukcija, …\navg 16, 2021\tBiH, Nauka i Tehnologija, Projekti, Regija, Seminari, Vijesti 0\nSarajevo, 16.8.2021. U prostorijama Međunarodnog centra za djecu i omladinu Grbavica, u četvrtak, 12.8.2021. godine,održana je hibridna ceremonija potpisivanja Principa za osnaživanje žena (WEPs), koji za cilj imaju uključivanje što većeg broja žena u IT sektor u Bosni i Hercegovini. Kroz saradnju javnog i privatnog sektora, uz podršku Švedske, Bit …\nsep 20, 2019\tProjekti, Regija, Seminari, Vijesti 0\nUvijek morate razmišljati izvan okvira i imati hrabrosti donijeti odluku. Budite prvi, drugačiji i jedinstveni, poručio je Jean Claude Biver iz rovinjskog Grand Park Hotela, na otvorenju 12. Weekend Media Festivala. Rovinj, 19. septembar 2019. – Najveći regionalni festival komunikacija Weekend Media Festival u svome 12. izdanju započeo je Masterclassom …\nfeb 22, 2019\tBiH, Domaće kompanije, Gradovi, Kompanije i Tenderi, Seminari, Vijesti 0\nJučer je u Mostaru u LUX Businiess Baru u Interi održan Klub Visokih peta, koji je okupio poduzetnice i poslovne žene Hercegovine. Organizator Kluba, analitičko bonitetna kuća Bisnode BH, predstavio je poslovanje kompanija koje su u vlasništvu ili menadžmentu kompanija u BiH i Hercegovini, partneri Kluba, Asocijacija poduzetnika Hercegovine i …\nnov 12, 2018\tBiH, Seminari, Tržišta, Vijesti 0